**Λιβαδειά …. /4/2021**

**ΑΠΟΣΠΑΣΜΑ**

Από το πρακτικό της αριθμ.2021-7ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **30**

**ΘΕΜΑ: Ανάπτυξη επιπλέον τραπεζοκαθισμάτων σε κοινόχρηστους χώρους από καταστήματα υγειονομικού ενδιαφέροντος**

Στη Λιβαδειά σήμερα την 26η Απριλίου 2021, ημέρα Μεγάλη Δευτέρα και ώρα 18:30 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη**   κατ ΄εφαρμογή  **τ**ης παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».**, και ύστερα από την από  **6635/22-4-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Γαλανός Κων/νος  |
|  |  Μητάς Αλέξανδρος | 2 | Καπλάνης Κων/νος  |
|  | Τζεσμετζής Εμμανουήλ  | 3 | Τζουβάρας Νικόλαος |
|  | Δήμου Ιωάννης  | 4 | Παπαϊωάννου Λουκάς  |
|  | Αποστόλου Ιωάννης | 5 | Καράλης Χρήστος  |
|  | Σάκκος Μάριος  | 6 | Μπαρμπέρης Νικόλαος |
|  | Νταντούμη Ιωάννα  | 7 | Χέβα Αθανασία (Νάνσυ) |
|  | Καράβα Χρυσοβαλάντου Βασιλική (Βάλια)  |  8 | Σπυρόπουλος Δημοσθένης |
|  | Μερτζάνης Κων/νος  |   |  |
|  | Γιαννακόπουλος Βρασίδας  |  |  |
|  | Σαγιάννης Μιχαήλ  |   |  |
|  |  Πούλου Παναγιού (Γιώτα) (Απούσα από 3-9 ΘΗΔ) |   |  |
|  | Τόλιας Δημήτριος  |  | Οι οποίοι δεν παρευρέθησαν αν και κλήθηκαν νόμιμα |
|  | Πούλος Ευάγγελος |  |  |
|  |  Φορτώσης Αθανάσιος  |  |  |
|  | Κοτσικώνας Επαμεινώνδας (Απών από 3-9 ΘΗΔ) |   |  |
|  | Αρκουμάνης Πέτρος  |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Πλιακοστάμος Κων/νος (Απών από 2-9 ΘΗΔ) |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |
|  |  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Πριν την έναρξη της συνεδρίασης του Δημοτικού Συμβουλίου ζήτησε το λόγο η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» δημοτική σύμβουλος κα. Πούλου Γιώτα , για να θέσει προς συζήτηση ως εκτός ημερήσιας διάταξης θέμα της ανάπτυξης επιπλέον τραπεζοκαθισμάτων από ιδιοκτήτες καταστημάτων υγειονομικού ενδιαφέροντος σε κοινόχρηστους χώρους ενόψει του ανοίγματος των καταστημάτων μετά την πανδημία και επισήμως ***,*** προκειμένου αυτό να συζητηθεί ως κατεπείγον .

**Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

 Με ομόφωνη απόφασή του το Δημοτικό Συμβούλιο δέχθηκε το κατεπείγον του θέματος και την συζήτησή του ως πρώτο θέμα της ημερήσιας διάταξης.

Ο Πρόεδρος του Δημοτικού Συμβουλίου έδωσε το λόγο στην κα.Πούλου προκειμένου να αναπτύξει το θέμα

Λαμβάνοντας το λόγο η κα Πούλου ανέφερε:

Κύριε Πρόεδρε, κυρίες και κύριοι συνάδελφοι, έχουμε συζητήσει ξανά αυτό το πρόβλημα, το γνωρίζουμε όλοι. Αυτό που έχει προστεθεί σ’ όλο αυτό το διάστημα είναι ότι επί ένα χρόνο, εννέα μήνες μάλλον, είναι κλειστή συνολικά η εστίαση και αντιμετωπίζει τεράστια προβλήματα. Μας κάλεσαν λοιπόν το Σωματείο η Νέα Εστίαση μας κάλεσε σε μία σύσκεψη των επικεφαλής και τον Δήμαρχο είχε καλέσει για να δούμε το πρόβλημά τους και να δούμε με ποιον τρόπο μπορούμε να βοηθήσουμε έτσι ώστε να τους διευκολύνουμε με αυτό που ψηφίστηκε όπως σας προείπα και στην Βουλή δηλαδή την αύξηση του κοινοχρήστου χώρου κατά 50% ότι υπάρχει δυνατότητα από τους δήμους να προβαίνουν σ’ αυτήν την αύξηση. Εμείς είχαμε κάνει ήδη το πρώτο βήμα, κ. Δήμαρχε, δηλαδή με την μείωση του κόστους των κοινοχρήστων χώρων, είχαμε δείξει ποια είναι η πρόθεση μας για να βοηθήσουμε τις μικρομεσαίες επιχειρήσεις του δήμου μας. Τώρα νομίζω ότι πρέπει να το ολοκληρώσουμε το βήμα κάνοντας, όπου μπορούμε να κάνουμε, γιατί είναι ένα θέμα κιόλας να κάνουμε την προσαύξηση αυτού του κατά 50% του κοινόχρηστου χώρου. Εννοείται ότι σε καμία περίπτωση δεν πρέπει να επηρεαστεί η διέλευση, η ελεύθερη διέλευση των πεζών δημοτών μας και εννοείται ότι στις περιπτώσεις όπου υπάρχουν τα πεζοδρόμια ότι δεν μπορεί παρά να τηρηθεί αυτό που λέμε το 1.60 ελεύθερο πεζοδρόμιο. Παρ’ όλα αυτά, αυτό που είπαμε εκείνη την ημέρα είναι ότι θα μπορούσαμε σε χώρους όπως οι πλατείες ή σε κάποιους χώρους εγώ θυμάμαι ότι ακόμα και στην Κρύα είχαμε κάποια στιγμή για λόγους που δεν θυμάμαι τώρα για ποιους λόγους κατασκευής και προβλημάτων, είχαμε εγκρίνει στους κοινόχρηστους χώρους και ένα χώρο που ήταν πλακόστρωτος στο ποτάμι που μπορούσαμε αν ενδιαφέρονταν οι πολίτες, το είχε νοικιάσει μάλιστα κάποιος για μια μικρή σεζόν, να το δίνουμε αυτό το πράγμα για να αναπτύσσουν τραπεζοκαθίσματα και σ’ αυτούς τους χώρους. Επίσης ζητήσαμε από την Εστίαση από τους κυρίους εκεί να μας πουν και μία να καταγράψουν αν είναι δυνατόν μία λίστα ενδιαφερομένων καταστηματαρχών που έχουν τη δυνατότητα να μπορούν να βγουν σε πλατείες ή μου ‘ρχεται τώρα στο μυαλό ότι και επίσης εκεί στην πλατεία Λάμπρου Κατσώνη είχαμε επιλέξει στο παρελθόν μία ζώνη κοινοχρήστων χώρων που θα μπορούσαν τα καταστήματα που βρίσκονται απέναντι, αν ήθελαν, να αναπτύξουν μία σειρά τραπεζιών και αυτό θεωρούσαμε ότι μπορεί και να προστατεύσει και να δώσει χρώμα σ’ αυτό το κομμάτι της πλατείας κ.λπ. κ.λπ. Άρα αυτό που πρέπει να κάνουμε είναι να συμφωνήσουμε γρήγορα όμως και δεν ξέρω αν το Σωματείο της Εστίασης μας έφερε αυτή τη λίστα και το ενδιαφέρον των δημοτών της εστίασης για να ενοικιάσουν αυτούς τους χώρους. Εμείς είμαστε θετικοί στο να το δούμε, δεν είναι μόνο η Μπουφίδου, προς Θεού, και δεν πρέπει όλο το ενδιαφέρον να περιοριστεί στη Μπουφίδου γιατί η οδός Μπουφίδου ακριβώς έχει και περισσότερη προσβασιμότητα ή ενδιαφέρον από τους επισκέπτες και τους πολίτες τους συμπολίτες μας. Άρα λοιπόν να δούμε και την πλατεία και αυτό το διάστημα που ισχύουν οι περιορισμοί και τα περιοριστικά μέτρα διότι το λέω ότι σε καμιά περίπτωση αυτά τα μέτρα δεν πρέπει να γίνουν οριστικά και στο χέρι μας είναι αφού κάθε χρόνο ψηφίζουμε εμείς το Δημοτικό Συμβούλιο την κανονιστική πράξη περί κοινοχρήστων χώρων. Μπορεί μια χρονιά ο δήμος να βάλει μία έκταση, το κάναμε κι εμείς, και την άλλη χρονιά επειδή θα γινόταν το έργο της Νεροτριβής το αποκλείσαμε από την ενοικίαση κοινοχρήστων χώρων. Άρα λοιπόν θα πρέπει να είμαστε ευέλικτοι σ’ αυτό ανάλογα με τις ανάγκες και ανάλογα με τη ζήτηση και από τους δημότες μας κι όταν η ζήτηση αυτή στηρίζεται στις πραγματικές ανάγκες. Δεν θέλω να το εξαντλήσω πολιτικά. Προφανώς όλοι συμφωνούμε ότι αυτός ο κλάδος έχει πραγματικά υποστεί πολύ μεγάλη βλάβη, πάρα πολύ μεγάλη βλάβη και νομίζω ότι ο δήμος μας είναι στη σωστή κατεύθυνση στο να στηρίξει αυτούς τους επαγγελματίες.

Ακολούθως ο Πρόεδρος ζήτησε από τα μέλη του Δημοτικού Συμβουλίου να τοποθετηθούν :

Ο δημοτικός σύμβουλος της παράταξης «ΛΑΪΚΗ ΣΥΣΠΕΙΡΩΣΗ» είπε:

Τα πράγματα είναι αρκετά δύσκολα ειδικά γι’ αυτό τον κόσμο που εδώ και έξι μήνες ουσιαστικά είναι κλειστός. Η εστίαση έχει πληρώσει το μάρμαρο ουσιαστικά αυτή την εποχή και σίγουρα είναι ένας κλάδος που έχει θιχτεί. Εμείς δεν θα ‘χαμε καμία αντίρρηση στο να… αν υπάρχει η δυνατότητα, η πραγματική δυνατότητα όμως να επεκταθούνε κάποιοι σ’ αυτό το 50% που ανέφερε κι η κα Πούλου δεν θα είχαμε πρόβλημα αρκεί αυτό να μην φέρει σε αντίθεση με τη διάβαση των πεζών. Δηλαδή δεν μπορούμε για παράδειγμα… έχει οριοθετηθεί για παράδειγμα στον πεζόδρομο υπάρχει μία γραμμή, αυτή η γραμμή κατά την άποψή μας δεν πρέπει να παραβιαστεί. Γιατί αν παραβιαστεί έστω και σήμερα, θα υπάρχει πρόβλημα και αργότερα, έτσι; Δηλαδή κάναμε μάχη πραγματικά και σαν Δημοτικό Συμβούλιο και σαν δήμος να οριοθετηθούν κάποια πράγματα τα οποία είναι κατάκτηση πραγματικά αυτή τη στιγμή για το δήμο μας. Αυτό δεν πρέπει να ξεφύγουμε. Αν υπάρχει δυνατότητα για παράδειγμα πλάγια επέκταση σε διπλανούς χώρους και τα λοιπά κανένα πρόβλημα. Αλλά να επεκταθεί προς το δρόμο και να κλείσει… ή απέναντι αν υπάρχει αυτή η δυνατότητα σε συμφωνία με ένα άλλο κατάστημα που δεν τον χρειάζεται ξέρω ‘γω απογευματινές ώρες ή νυχτερινές ώρες και τα λοιπά αν μπορεί να γίνει αυτή η επέκταση κανένα πρόβλημα. Αλλά να μην κλείσει με τίποτα αυτός ο δρόμος ειδικά ο πεζόδρομος. Φυσικά η εστίαση δεν είναι μόνο οι πεζόδρομοι και ο πεζόδρομος, το 80% της εστίασης είναι εκτός πεζοδρόμου. Άρα θα πρέπει να δούμε και γι’ αυτούς τους ανθρώπους τη δυνατότητα να επεκταθούν αν είναι δυνατόν αυτό το 50%. Σε καμιά περίπτωση δεν πρέπει να φέρνουμε αυτό που λέγεται αθέμιτος ανταγωνισμός μεταξύ των επαγγελματιών. Δηλαδή κάποιοι να ωφεληθούν και κάποιοι να ζημιωθούν από αυτή την κατάσταση. Θα πρέπει με κάποιο τρόπο να είμαστε όσο γίνεται πιο δίκαιοι, δεν θα ‘μαστε αλλά όσο γίνεται πιο δίκαιοι και να προσφέρουμε όλες τις δυνατότητες σ’ όλους τους συμπολίτες μας ώστε να βγάλουν το μεροκάματο. Λοιπόν. Άρα σημαντικό κατά την άποψή μας είναι να παρθούνε τέτοια μέτρα απ’ το δήμο ώστε να μπορέσουμε να συνδράμουμε σ’ αυτή την αγωνία την οικονομική αγωνία που έχουνε οι επαγγελματίες αλλά παράλληλα να έχουμε υπόψη μας ότι δεν πρέπει με τίποτα να χάσουμε απ’ τα κεκτημένα που έχει ο δήμος και έχει επιβάλει κάποιους κανόνες ειδικά στον πεζόδρομο. Τώρα, δεν ξέρω κατά πόσο είναι… είναι δύσκολο δηλαδή πραγματικά και από μία απλή ανάγνωση είναι δύσκολη η διαχείριση ειδικά του πεζοδρόμου αλλά νομίζω ότι έχουμε πάρει αποφάσεις τις οποίες, ξέρετε, όταν έχεις ένα πολύ μικρό μαγαζί και ουσιαστικά κάνεις ξέρω γω τη δουλειά σου απέξω αυτό μπορεί να σου προσφέρει ο δήμος, δεν μπορεί να σου κάνει όμως να σου φέρει κάτι παραπάνω. Δεν μπορούμε δηλαδή να επεκταθούμε σε τέτοια κλίμακα ώστε να είναι και για τους άλλους πολίτες εχθρικό, έτσι; Έχει συμβεί δηλαδή πολλές φορές ειδικά στις μεγάλες γιορτές να μην μπορείς να περάσεις απ’ τον πεζόδρομο. Ε, αυτό το πράγμα κάποια στιγμή πρέπει να σταματήσει. Ιδιαίτερες συνθήκες και πάλι επιμένω αλλά κι οι καταστηματάρχες θα πρέπει να καταλάβουν ότι αυτό πρέπει κάποια στιγμή να το… να πράξουν έτσι ώστε να μη δίνουν και… πώς το λένε… και έναυσμα του να γινόμαστε και κακοί εδώ πέρα και να τους επιπλήττουμε. Για παράδειγμα υπάρχουν κάποια άλλα μαγαζιά απ’ την πάνω μεριά που κλείνουν εντελώς το πεζοδρόμιο, αυτό είναι τραγικό. Σαν παππούς εγώ κυκλοφορώ με καροτσάκι πολλές φορές δεν μπορεί να περάσεις. Δηλαδή τραγικό αυτό το πράγμα που γίνεται κι είναι κλειστά ακόμα τα μαγαζιά. Φανταστείτε τώρα να υπάρχει και τέτοιο, θα πας στο δρόμο θα πας στο δρόμο, είναι τραγικό. Δηλαδή είναι μία εμπειρία που πραγματικά όποιος την έχει δοκιμάσει να κυκλοφορήσει μ’ ένα καροτσάκι θα καταλάβει τι του λέω. Λοιπόν είναι η… δηλαδή πρέπει να φτιάξεις μπράτσα για να κυκλοφορήσεις, έτσι; Και αυτό είναι, Δήμαρχε, κάποια στιγμή πρέπει να το δούμε και με τα πεζοδρόμια τις αναβάσεις καταβάσεις γιατί πραγματικά μία γυναίκα να μετακινήσει ένα καρότσι είναι αδύνατο. Έτσι, είναι πολύ δύσκολο.

Στη συνέχεια το λόγο έλαβε ο επικεφαλής της παράταξης ¨ΑΛΛΑΖΟΥΜΕ ΣΕΛΙΔΑ» δημοτικός σύμβουλος κ. Καραμάνης ο οποίος είπε:

Είναι γεγονός ότι αυτές είναι όντως δύσκολες αποφάσεις αλλά εμείς για μια ακόμη φορά θεωρώ με υπευθυνότητα θα σταθούμε απέναντι σ’ αυτό το θέμα. Θυμάστε ότι όταν πρωτοξεκίνησε το ζήτημα με την πανδημία και κ. Δήμαρχε θα σας επικαλεστώ να το επιβεβαιώσετε αυτό, σας είπαμε ελάτε να πάμε μαζί να πάρουμε το όποιο πολιτικό κόστος να μαζευτεί η κατάσταση να μην υπάρξουν αυθαιρεσίες, να μην υπάρξει άνιση μεταχείριση επειδή κάποιος είναι πιο θρασύς κάποιος λιγότερο. Δεν μας είχατε ακούσει τότε, δεν προλάβαμε, εγώ δεν συμφωνώ με τον κ. Αρκουμάνη ότι έχουμε λύσει θέματα σ’ αυτήν την πόλη, ίσα ίσα χαίνουσες πληγές είναι πάρα πολλά ζητήματα και στο τέλος του λόγου σας, κ. Αρκουμάνη το παραδεχτήκατε κιόλας, ότι δεν έχουμε λύσει σημαντικά ζητήματα που σε άλλες πόλεις είναι στοιχειώδη ας πούμε, όπως η διαχείριση των πεζοδρομίων. Τότε λοιπόν στην αρχή της πανδημίας ήταν μεγάλος ο κίνδυνος να διαδοθεί, έτσι μας διαβεβαίωναν οι λοιμοξιολόγοι, ο ιός από το συγχρωτισμό, δεν ξέραμε πώς λειτουργεί ο ιός στον ανοιχτό χώρο κτλ κτλ. Και έρχεται λοιπόν σε όλους μας… Αποκομίζουμε κάποια πείρα καθώς βαδίζουμε σ’ αυτή την πρωτόγνωρη κατάσταση και ξέρουμε πλέον ότι ο ιός δεν μεταδίδεται τόσο εύκολα στους ανοιχτούς χώρους. Ξέρουμε ότι έχει συσσωρευτεί ένα μεγάλο κομμάτι του προβλήματος πάνω σ’ αυτό τον κλάδο που είναι η εστίαση που δεν είναι όμως ο κλάδος που έχει πληγεί όντως στον μεγαλύτερο βαθμό, υπάρχουν κι άλλοι που έχουν πληγεί ακόμα περισσότερο παρ’ όλα αυτά και η εστίαση έχει πληγεί πάρα πολύ, ζητάει τη βοήθειά μας, ζητάει την ανοχή μας στα πλαίσια μιας διαχείρισης που θα του δώσει το δικαίωμα να αποσβέσουν το τεράστιο οικονομικό κόστος που είχαν τόσο καιρό. Μην ξεχνάμε ότι δεν είναι μόνο οι μαγαζάτορες οι ιδιοκτήτες είναι και οι άνθρωποι οι οικογένειες που δουλεύουν σ’ αυτά τα μαγαζιά και μιλάμε για ένα τεράστιο κύκλο εργασιών. Ερχόμαστε λοιπόν και λέμε και αυτό το νόημα είχε και η συνάντησή μας με το Σωματείο της Εστίασης στο οποίο κατά τη γνώμη μου κακώς δεν ήταν ο Δήμαρχος και αν είχε κάποιες υποχρεώσεις κακώς δεν έστειλε κάποιον εκπρόσωπό του γιατί εκεί προσπαθήσαμε να βάλουμε ένα πλαίσιο και είπαμε το εξής: Τι ζητήσαμε εμείς ως επικεφαλής από το σωματείο; Ελάτε και κάντε μας προτάσεις λογικές για το πού θέλετε να επεκταθείτε για να σας πούμε κι εμείς προλαμβάνοντας πού μπορείτε να επεκταθείτε έτσι ώστε να προλάβουμε τι; Να προλάβουμε την αναρχία της προηγούμενης περιόδου. Δηλαδή να ‘ρθει ένα υπεύθυνο σχέδιο απ’ την πλευρά της εστίασης ότι εγώ θέλω να πάω στον παράδρομο τάδε τον οποίο μπορώ να τον κλείσω για το βράδυ ας πούμε και θέλω να βάλω τρία τραπεζάκια και εμείς λειτουργώντας την επιτροπή μας η οποιαδήποτε νέα επιτροπή θέλει να κάνουμε ο κ. Δήμαρχος να πούμε μπορείς ή δεν μπορείς να το κάνεις, οχλείς ή δεν οχλείς, αποτελείς κίνδυνο ή δεν αποτελείς κίνδυνο για τους δημότες. Αυτά λοιπόν τα θέματα έπρεπε ήδη να έχουν έρθει σε Δημοτικό Συμβούλιο για να προλάβουμε. Εγώ σας κρατώ, κ. Δήμαρχέ μου, έμαθα στη Σχολή Εφέδρων Αξιωματικών το προβλέπειν προνοείν, προλαμβάνειν. Και σας είπα και σε τηλεφωνική επικοινωνία με αφορμή κάποιο θέμα που δεν θέλω να το θίξουμε τώρα ότι επειδή υπάρχει αυτή η αν θέλετε η τάση να ανοίξουνε, βλέπετε πως ετοιμάζονται οι άνθρωποι ήδη ανοίγουν τα μαγαζιά τους προετοιμάζονται, υπάρχει τάση απ’ τον κόσμο να βγει, έτσι, και θα είναι και η πίεση του κόσμου μεγάλη για ελεύθερο δημόσιο χώρο να κάτσει να πιει τον καφέ του να πιει το ποτό του είναι πολλά τα ψυχολογικά προβλήματα που έχει ο κόσμος από αυτό τον εγκλεισμό. Θα βιώσουμε λοιπόν μια πίεση και των ανθρώπων που θέλουν να δουλέψουν και του κόσμου που θέλει να βγει έξω. Είναι λοιπόν πάρα πολύ σημαντικό να κάτσουμε και να βάλουμε ένα πλαίσιο και να δούμε όπως είπε ο κ. Αρκουμάνης προηγουμένως πόσο χώρο μπορώ να δώσω αλλά χωρίς να διακυβεύεται η δημόσια ασφάλεια και η δημόσια υγεία. Όλα αυτά πρέπει να γίνουν ευέλικτα και γρήγορα έτσι ώστε να είμαστε όσο το δυνατόν πιο έτοιμοι όταν θα ανοίξει η εστίαση. Έπρεπε ήδη να έχουν γίνει, εκεί είναι η κριτική που ασκώ εγώ και έπρεπε να έχει έρθει ήδη και να το έχετε βάλει εσείς στο Δημοτικό Συμβούλιο ως θέμα της ημερήσιας διάταξης αυτό. Τι προτείνω λοιπόν για να ‘μαστε και πρακτικοί και τελειώνω. Να ζητήσουμε από την εστίαση από το Σωματείο της Εστίασης μία πρόταση συγκεκριμένη από καταστηματάρχες που θέλουν να επεκταθούν εδώ εκεί και παραπέρα και να λειτουργήσει η επιτροπή επιτέλους του δήμου αν θέλετε με την ενίσχυση και απ’ όλες τις παρατάξεις για να πάρουμε όλοι μαζί το πολιτικό κόστος, το ξαναλέω για μία ακόμη φορά γίνομαι κουραστικός, και να πούμε στους καταστηματάρχες ότι εδώ μπορείτε εκεί δεν μπορείτε. Για να πάμε συντεταγμένα και χωρίς φαινόμενα αναρχίας να λειτουργήσουμε όλο το καλοκαίρι την πόλη μας με ένα εύτακτο τρόπο.

Απαντώντας ο κ. Δήμαρχος ανέφερε ότι θα ξεκινήσω με μία ιστορική αναδρομή γιατί πάλι με χρεώσατε για την περσινή διάθεσή μου και θέλω να το ξεκαθαρίσω, δεν έχω κάτι μαζί σας. Πέρυσι λοιπόν ήρθαν οι επαγγελματίες εδώ σε μένα, ξεκινάω με μία ιστορική αναδρομή για να δούμε και να πούμε και καμιά αλήθεια φέτος, καλά τα δράματα και τα δακρύβρεχτα αλλά πρέπει να λέμε και αλήθειες σ’ αυτή την πόλη για να αποφασίσουμε εμείς του τι θα αφήσουμε στα παιδιά μας στο μέλλον. Θα πω λοιπόν ότι ήρθε η Εστίαση εδώ δύο φορές πέρυσι μέσα σε διάστημα δύο ημερών με διαφορετική σύνθεση. Η αλήθεια μου είναι ότι δεν έχω καταλάβει ποιος είναι στο διοικητικό συμβούλιο αλλά μικρός είμαι θα μάθω. Ήρθαν λοιπόν και ζήτησα αυτό που είπατε, βγήκα μαζί τους στο δρόμο Σάββατο πρωί, ζήτησα σχεδιαγράμματα, ένας ήρθε. Εμένα μ’ αρέσει να λέω ονόματα κρατάω μια επιφύλαξη μήπως υπήρχε και κάποιος δεύτερος και δεν τον θυμάμαι, ο κ. Καμινάρηςκαι από τον κ. Καμινάρη είδα εγώ ένα σχεδιάγραμμα Σάββατο και είπα: κύριοι, πολύ ωραία αυτά που ζητάτε πρέπει να τα συζητήσουμε τη Δευτέρα στο Δημοτικό Συμβούλιο. Πραγματικά απ’ το Σάββατο τη Δευτέρα το απόγευμα είχαμε Δημοτικό Συμβούλιο. Ωστόσο τη Δευτέρα το πρωί ο καθένας είχε αναπτυχθεί κατά πώς ήθελε αυτός. Άρα θα με συγχωρήσετε αλλά πέρυσι δεν θέλαν την άποψή σας γιατί το έθεσα ότι θα συζητηθεί στο Δημοτικό Συμβούλιο και θα πάρετε αποφάσεις. Κανείς δεν μπορεί να ξεχάσει την Οικονομική Επιτροπή όπου έβαλα και ονόματα στη συζήτηση, ήμουν και λίγο πιο δυναμικός ήμουν και λίγο πιο οξύθυμος και λέω δεν θα την ξεχάσει γιατί την αναπαρήγαγαν οι άνθρωποι της Εστίασης και την έδειξαν σε όλο τον κόσμο ότι ο δήμαρχος φωνάζει και δεν μας αφήνει να αναπτυχθούμε και προσβάλλει το προϊόν μας και όλα αυτά. Πάμε τώρα στις αλήθειες. Τι κάναμε εμείς και ως δημοτική αρχή αλλά και ως Δημοτικό Συμβούλιο γιατί το Δημοτικό Συμβούλιο βοήθησε πάρα πολύ τους ανθρώπους της Εστίασης. Πάμε να δούμε λοιπόν. Ουδέποτε ο δήμος βγήκε να ποινικοποιήσει τις παραβάσεις και τι είπα πολλές φορές δημόσια: ότι δεν θέλω να είμαι εγώ αυτός που θα βάλει άλλο ένα λιθαράκι στο πρόβλημα της εστίασης. Ήμουν ξεκάθαρος. Προσπάθησα σ’ ένα πλαίσιο σύνεσης και συνεννόησης, ο κ. Μπράλιος ήταν στην Οικονομική Επιτροπή και τα θυμάται, προσπάθησα λοιπόν να διορθωθούμε. Η απάντηση που πήρα ήταν τι βρεγμένος τι μούσκεμα. Θέλω να σας πω ότι με καταδίκασε όλη η κοινωνία και οι επαγγελματίες που δεν τους άφηνα και τσακωνόμουν και η κοινωνία που έλεγε με την ανέχεια με την ανεκτικότητα του Δημάρχου φτάσαμε να γίνονται όλα αυτά. Δεν με πειράζει όμως αυτό, γιατί η δουλειά μου εδώ δεν είναι να κάνω ψηφοθηρία για τις επόμενες εκλογές. Ωστόσο πρέπει να πάμε να δούμε τι συμβαίνει. Μπορούμε να πάμε σε οριζόντια μέτρα; Έλεγε πέρυσι η κυβέρνηση: μπορείτε κατ’ εξαίρεση να δώσετε ή ένα άνοιγμα αύξησης χώρου έως 50% έλεγε πέρυσι, ή να μειώσετε 50% τα τέλη κοινόχρηστων χώρων. Έκλεισε η Εστίαση, τι είπαμε; Απαλλαγή αφού είναι κλειστά οι άνθρωποι τους απαλλάσσουμε, δεν πληρωθήκαμε πέρυσι τέλη κοινόχρηστων χώρων. Ωστόσο θέλω να σας πω ότι πολλές φωνές από εδώ ακούστηκαν που έλεγαν Δήμαρχε γιατί δεν μαζεύεις χρήματα, γιατί δεν παίρνεις χρήματα. Όλα αυτά είναι καταγεγραμμένα γιατί θυμάστε όλοι ότι ό,τι συζητάμε εδώ είτε αφορά επιτροπές είτε αφορά δημοτικά συμβούλια είναι σε δημόσια προβολή και μαγνητοσκοπούνται. Άρα μπορούμε να ανατρέξουμε ανά πάσα στιγμή να δούμε τι έλεγα πέρυσι. Πάμε λοιπόν να δούμε στο εφετινό. Καταρχήν να ξεκαθαρίσω ότι έγκαιρα έστειλα μήνυμα γι’ αυτή τη συνάντηση ότι δεν μπορώ να παραβρεθώ. Το αν θα έστελνα κάποιον απεσταλμένο μου ή κάποιον αυτό θεωρώ ότι δεν έχει νόημα αν δεν είμαι εκεί να διαπραγματευτώ δεν μπορώ να πάω διά εκπροσώπησης σε κάτι που έχω χειριστεί ο ίδιος. Αυτό το λέω για την ένσταση που έβαλε ο κ. Καραμάνης ότι θα έπρεπε να παραβρεθώ, είχα στείλει εγκαίρως όμως ότι δεν θα μπορέσω να παραβρεθώ οπότε θα μπορούσε να αναβληθεί η συνάντηση για μια μέρα ή για δυο μέρες μετά. Πάμε λοιπόν στο δια ταύτα. Συνεχίζω λοιπόν με το τι έκανε ο δήμος. Δεν έκανε καμία μα καμία πέρα από συστάσεις, ο δήμος δεν προέβη σε καμία ποινικοποίηση των παραβάσεων. Προσπάθησε με σύνεση και συναίνεση να διορθώσει τα κακώς κείμενα τα οποία πολλοί από την ολομέλεια κουνούσαν πέρυσι το δάχτυλο και συζήταγαν αν αναπτύχθηκε ο τάδε καταστηματάρχης στο πεζοδρόμιο, , ή αν πήρε κοινόχρηστο χώρο ή καταπάτησε το πράσινο Με την πανδημία ήρθε η απαλλαγή των κοινόχρηστων χώρων, τα οικονομικά του δήμου σ’ αυτό το επίπεδο ήταν μειωμένα. Ηρθαμε φέτος γενναιόδωρα και πήραμε μια ομόφωνη απόφαση και είπαμε ότι θα κάνουμε μείωση των τελών κοινόχρηστων χώρων κατά πολύ, θα βάλουμε ενδεικτικά ένα ευρώ, ήτανε σημειολογικό το ένα ευρώ γιατί με πληροφόρησε η υπηρεσία ο κ. Καλλιαντάσης και πολύ σωστά ότι Δήμαρχε θα ‘ταν παράβαση να μην έχουμε καθόλου άρα είπαμε ένα ευρώ. Ένα ευρώ το οποίο όμως κατά βάση ευνοεί τους ανθρώπους της Λιβαδειάς και δη του πεζόδρομου της πρώτης κατηγορίας γιατί εκεί το τετραγωνικό στοιχίζει 35, αν δεν κάνω λάθος, ευρώ το χρόνο. Αυτό λοιπόν από 35 ευρώ πήγε ένα. Στον Άη Γιώργη πληρώνουν 5 ευρώ το τετραγωνικό και πήγε ένα. Άρα εκεί ήταν μικρότερη η μείωση. Βλέπετε ότι πάλι αυγατίζουμε την Μπουφίδου και καλά κάνουμε γιατί είναι το κέντρο μας και το εμπορικό μας και το θέλουμε. Σας λέω ότι ενώ πέρυσι τον Δήμαρχο αναπαραγάγαν σε όλα τα κοινωνικά δίκτυα, δεν το λέω με παράπονο το λέω για να καταλάβουμε λίγο τη διάθεση όλων, γιατί σ’ αυτή τη συζήτηση ή θα πάμε όλοι μαζί και θα σας πω τις επιπλοκές που θα φέρει αν δεν πάμε όλοι μαζί ή θα πάει ο καθένας ξεχωριστά κι ο καθένας θα πάρει την ευθύνη του. Θέλω να σας πω λοιπόν ότι αυτή την απόφαση του Δημοτικού Συμβουλίου για την μείωση αυτή τη γενναία δεν την πολυσυζήτησε η Εστίαση, δεν την πολυενδιέφερε. Θα χρησιμοποιήσω και όρους εκπροσώπων της Εστίασης που μου είπανε δημόσια μου το είπαν δεν μου είπαν κατ’ ιδίαν γι’ αυτό και το χρησιμοποιώ σε μια συνάντηση με την αντιπεριφερειάρχη ο Εμπορικός Σύλλογος, το Εργατικό Κέντρο και η Εστίαση μου είπαν: Δήμαρχε, τι; δεν μας νοιάζει εμάς τα 1.000 ευρώ το δώρο φέτος, εμείς από ένα τραπεζάκι βγάζουμε περισσότερα και η απάντησή μου για να ‘μαι ειλικρινής ήτανε: πολύ ωραία, κ. πρόεδρε, εδώ πρέπει να ξανασυζητήσουμε μήπως πρέπει να αυξήσω τα τέλη κοινόχρηστων χώρων. Εάν από ένα τραπεζάκι που θα αυξήσει τη δυναμικότητα κερδίζεις παραπάνω από 1.000 ευρώ το χρόνο άρα νομίζω ότι μάλλον πρέπει να το αυξήσουμε. Σας λέω έτσι λίγο τη συζήτηση για να καταλάβετε λίγο το πλαίσιο στη συζήτηση που ξεκινάμε, την οποία θα κάνω μία παρένθεση και θα πω ότι δεν είναι αργά, το λέω για δεύτερη φορά απόψε, γιατί η ανάπτυξη που θα γίνει στους χώρους αυτό που θα συναποφασίσουμε το οποίο είναι δουλειά της υπηρεσίας και όχι του Δημοτικού Συμβουλίου εκτός αν εισηγηθεί κάποιος να αλλάξουμε την κανονιστική κάτι που δεν το προτάσσω γιατί ουδέν μονιμότερον του προσωρινού και μην το ξεχάσουμε ποτέ αυτό. Ερχόμαστε λοιπόν φέτος και μετά τη συνάντηση από σας, είδα την Εστίαση,δεν έχω καλή διάθεση γιατί η περσινή εμπειρία έδειξε ότι ο καθένας κοιτάζει τα συμφέροντά του, δεν έρχονται ενιαία σαν σώμα. Ζήτησα λοιπόν από τους τέσσερις που είδα εδώ στο γραφείο μου μετά και τη συζήτηση με τους επικεφαλής και είπα παιδιά, να βοηθήσουμε λίγο το δήμο. Τι ζήτησα ως βοήθεια; Είπα ότι πριν ποινικοποιήσει ο δήμος μια παράβαση που δεν θα έχουμε συμφωνήσει όλοι, να μπείτε μπροστά εσείς και να πείτε στον επιχειρηματία ότι κύριε, έχετε κάνει μια συμφωνία. Η απάντηση που μου δώσανε είναι ότι δεν μπορούμε να πούμε για κανέναν και να πάρουμε ευθύνη για κανένα, ξεκινάω από αυτό. Ενώ εμείς παίρνουμε ευθύνη για όλους αυτούς. Ερχόμαστε λοιπόν τώρα και να πούμε ότι ποτέ δεν μπορούμε εμείς οριζόντια να δώσουμε χώρο. Γιατί; Εξ ορισμού δεν μπορούμε να δώσουμε το 50% στην Μπουφίδου, εξ ορισμού. Αν θα μπορούσαμε να κάνουμε κάτι για την Μπουφίδου και το λέω έτσι με πολύ γενναιόδωρα σας είπα ότι εγώ ο Ταγκαλέγκας δεν είμαι ευδιάθετος φέτος με την Εστίαση. Γιατί; Γιατί πέρυσι το νομοθέτημα αυτό η πράξη νομοθετικού περιεχομένου τι έλεγε; Έλεγε ότι αυξάνω το χώρο όταν πίσω που νοικιάζω αραιώνω τα τραπέζια. Γιατί μπήκαν όλα αυτά τα πρόστιμα, κυρίες και κύριοι; Γιατί βρέθηκε μαγαζί αντί να έχει είχε στην άδεια του 23 ή 28, συγχωρήστε με για τα νούμερα αν κάνω λάθη δεν τα πολυθυμάμαι αλλά θα καταλάβετε τη φιλοσοφία. Έλεγε λοιπόν η άδειά του ότι πρέπει να έχει 28 τραπέζια. Βρέθηκε μαγαζί με 43. Όχι μόνο δεν είχε αραιώσει, είχε βάλει plus άλλα τόσα. Θέλω να καταλάβετε λοιπόν ότι πέρυσι η άσκηση για τους επαγγελματίες τι έλεγε; Ότι εγώ χάνω από αυτή την κρίση γιατί δεν μου επιτρέπουν μες στο μαγαζί μου να βάλω κόσμο παρά μόνο έξω άρα Δήμαρχε, μη μιλάς, εγώ θα αυξήσω τα τραπεζάκια θα βάλω κι άλλα τόσα. Μου επιτέθηκαν στον πεζόδρομο όχι επειδή είχαν κάνει μια συμφωνία, ακούστηκε μία άποψη ότι εγώ δεν βγαίνω με 30 τετραγωνικά. Ναι αλλά αυτό νοίκιασες όταν ξεκίνησες. Κανένας δεν σου είπε ότι θα εγκλωβίσεις το δρόμο. Αναπτύχθηκαν τραπεζάκια μπροστά σε σπίτια, μπροστά σε μαγαζιά. Ο νόμος τι λέει σήμερα που ψηφίστηκε; Με συγχωρείτε που σας τα λέω λίγο έτσι αλλά εν τη ρύμη του λόγου, λέει ότι σ’ αυτό το πράγμα πρέπει να έχει τη σύμφωνη γνώμη του γείτονα. Μισό λεπτό να το βρω να σας πω πώς το λέει. Όταν δεν θα θίγονται δικαιώματα έτερων δικαιούμενων της χρήσης αυτών. Άρα σ’ αυτή τη συζήτηση που κάνουμε εμείς εδώ έχουμε πρέπει να έχουμε και τη σύμφωνη γνώμη του μαγαζάτορα απέναντι. Όταν θα αναπτυχθεί ο επιχειρηματίας με τα τραπεζάκια του και θα φτάσει στην πόρτα του άλλου επιχειρηματία δεν ξέρω αν προασπίζει το προϊόν του δεύτερου ο οποίος κι αυτός υπέστη κρίση. Και τώρα αυτό με την κρίση θα το πούμε γιατί κάνω κι άλλη μια παρένθεση, σε μια κατ’ ιδίαν συζήτηση που είχα με τον κ. Σταϊκούρα και θα τη συνεχίσουμε αύριο το πρωί κατ’ ιδίαν, προσπαθεί να μου εξηγήσει ότι η Βοιωτία το τελευταίο εννιάμηνο έχει πάρει 147 εκατομμύρια ευρώ σε μη επιστρεπτέες, σε επιστρεπτέες, σε μισθούς εργαζομένων, καταλάβατε ότι έργα που θα θέλαμε να διεκδικήσουμε μια ασφαλτόστρωση για να δούμε έναν έρμο δρόμο στην Καραγιαννοπούλου να ‘ναι καλός να μην σπάμε το αυτοκίνητο να μην κάνει διάστρεμμα το παιδί μου κι εγώ, δεν θα το δούμε γιατί δαπανήθηκαν αυτά τα λεφτά αλλά αυτό είναι κάτι για το οποίο δεν θα κλάψουμε τώρα. Θέλω λοιπόν να πω ότι εδώ δεν μετράει μόνο η γνώμη του επαγγελματία, μετράει και η γνώμη του απέναντι επαγγελματία τον οποίο ακόμα δεν τον ρωτήσαμε. Είδαμε πέρυσι το οξύμωρο να διαφωνούμε στο Δημοτικό Συμβούλιο και σωστά το βάζατε εσείς, σας δικαιώνω εγώ φέτος, που μου λέγατε Δήμαρχε γιατί έβαλες κολωνάκια επί της αρχής της Καραγιαννοπούλου και σας έλεγα για να προστατεύσω το προϊόν τους να μην παρκάρει οποιοσδήποτε εκεί γιατί δεν μπορεί ο επαγγελματίας να πάρει την Τροχαία και να τον γράψει αυτόν τον άνθρωπο γιατί έχει μπει στο μαγαζί του για καφέ. Εγώ λοιπόν ενώ μου κουνήσατε το δάχτυλο αντιστάθηκα πέρυσι και σας είπα αφήστε τους, ας το εκτιμήσουμε να πουλήσουν τον καφέ, να έχουνε την πρόσοψη. Πώς με πλήρωσαν οι επαγγελματίες; Βάζοντας τραπεζάκια στην άσφαλτο. Και εδώ απ’ αυτή την ολομέλεια με πολλούς το συζητήσαμε, πολλοί με επέπληξαν και κάναν ένσταση και μου ‘παν Δήμαρχε, πώς το επιτρέπεις αυτό; Και πήγα εκεί και προσπάθησα πάρα πολύ και μου απάντησαν στα κοινωνικά δίκτυα και μου λέγανε τι βρεγμένος τι μούσκεμα. Και λέω φέτος εγώ ότι εντέλει ο βρεγμένος κι ο μούσκεμα είναι πάντα ο δήμος κι ο δημότης γιατί ούτε στις οικονομικές υποχρεώσεις ήμασταν εντάξει με πολύ μεγάλη τρύπα, καταλαβαίνω ότι υπάρχουν και επαγγελματίες φαντάσματα που φύγαν απ’ την κυκλοφορία και τα ‘χασε ο δήμος αλλά παραμένουν επαγγελματίες οι οποίοι ακόμα χρωστάν κι οι οποίοι όχι μόνο δεν θέλουν να τα ρυθμίσουν θεωρούν ότι κακώς τους τα ζητάμε. Αντιπαρέρχομαι κι αυτό, ότι δεν είμαστε εντάξει στις συναλλαγές μας. Είμαστε εντάξει όμως στο δίκιο της πόλης; Εγώ δεν λέω.Θέλετε να δώσουμε την πλατεία; Να δώσουμε την πλατεία. Προβλέπω κι εγώ και κινδυνολογώ ότι δεν θα την πάρουμε πίσω ποτέ την πλατεία. Θα παίξουμε ξύλο για να πάρουμε την πλατεία και να κάνουμε ένα χορευτικό τα επόμενα χρόνια γιατί θα έχει αναπτύξει τραπέζια και όποιος θα πάει στην πλατεία, κύριοι, δεν μπορεί να έχει μόνο τραπέζια και καρέκλες, θα έχει κι ένα χώρο για το νερό και τον πάγο και θα πρέπει να φτιάξει έναν πάγκο και να βάλει ένα ψυγείο και θα τραβάει το μανίκι του Δημάρχου δωσ’ μου άδεια να το κάνω γιατί προσβάλλεις το βιός μου κι έχω μπει μέσα και όλα αυτά τα συναφή που τα γνωρίζετε όλοι. Πάμε λοιπόν τώρα ότι δώσαμε την πλατεία με γενναιοδωρία και γενναιοψυχία γιατί είμαστε δίπλα στους επαγγελματίες. Ποιοι θα κερδίσουν; Το κέντρο. Τι ισορροπία θα κάνουμε εμείς ως Δημοτικό Συμβούλιο, εσείς ως Δημοτικό Συμβούλιο κι εγώ ως φιλοξενούμενος Δήμαρχος σ’ αυτό το συμβούλιο, που στις υπόλοιπες γειτονιές όταν θα βρει ο Ταγκαλέγκας με τη γυναίκα του και τα παιδιά του χώρο στην πλατεία θα ξαναπάει στην Ταμπάχνα; Δεν θα ξαναπάει στην Ταμπάχνα και ήδη μια γειτονιά που πεθαίνει θα πεθάνει ακόμα περισσότερο με τη δική μας την ανοχή. Όταν εμείς, κύριοι, θα δώσουμε ένα χαρτί και θα πάω εγώ αύριο γιατί σας το λέω ότι εφέτος θα το ποινικοποιήσουμε. Ξέρετε πάντα ότι ο νόμος είναι μαζί μας. Πέρυσι προσπάθησα λίγο έτσι να τους ευαισθητοποιήσω και βγήκε η επιτροπή, κ Καραμάνη, σημειώσαμε με κίτρινο χρώμα μέχρι που είναι ο καθένας, για να λέμε και αλήθειες γιατί στην πόλη μας συμβαίνει πολλά χρόνια να καταχραζόμαστε το ένα μέτρο. Ένα μέτρο που ζητάει σήμερα ο Ταγκαλέγκας στον πεζόδρομο και καλά κάνει ο άνθρωπος γιατί έχει πληγεί, δεν λέω ότι δεν έχει πληγεί, δεν λέω ότι δεν θέλω να τους βοηθήσω, θέλω και λέω ότι σ’ αυτή τη συζήτηση θα είμαστε όλοι συνεπείς. Δεν θα κάνουμε τώρα κάτι που είναι ωραίο και φιλολαϊκό, πάρτε, και αύριο θα κουνάμε το δάχτυλο στο Δήμαρχο γιατί δεν περνάει ο οποιοσδήποτε δημότης με το μωρό. Έχει δικαίωμα πρώτα ο δημότης να περάσει και μετά να αναπτυχθεί ο επιχειρηματίας. Πάμε λοιπόν στο διά ταύτα. Λέω λοιπόν ότι έκανα συναντήσεις πέρυσι και με ρώτησε ένας επαγγελματίας: Δήμαρχε, εγώ να μην πάρω ένα μέτρο; Και του ‘πα και βέβαια να πάρεις ένα μέτρο. Πόσο μου λέει αυτό το μέτρο; Του λέω μέχρι αυτή τη γραμμή. Μα, μου λέει, μέχρι εδώ ήμουν. Ναι, αλλά ποτέ δεν νοίκιαζες αυτό το χώρο, νοίκιαζες ένα μέτρο πίσω. Άρα λοιπόν δεν είμαι εγώ ο τραγικός κι ο κακός, έχουμε υπερβάλλει ως επαγγελματίες τόσα χρόνια, έχουμε καταχραστεί το χώρο, έχουμε φτιάξει υποδομές γι’ αυτό το χώρο, βάζουμε τη γλάστρα τη μεγάλη μπροστά γιατί είναι δικός μας ο χώρος και ας λέει ο Δήμαρχος, σταματάει ο Δήμαρχος στο δρόμο και λέει: σε παρακαλώ, μάζεψε τη ζαρντινιέρα, όχι, μου λέει, δεν τη μαζεύω. Δεν είναι έτσι τα πράγματα στην πόλη. Ο νόμος μας ακολουθεί και μπορεί να γίνουμε κακοί. Και το κακό ποιο είναι; Ότι στην υπάρχουσα κρίση άμα ‘ρθούμε να επιβάλλουμε το νόμο που δεν το κάναμε εμείς σαν δήμος, τα πρόστιμα που ακούστηκαν ήταν από άλλο φορέα και όχι απ’ το δήμο, ούτε ποτέ έδωσε οδηγία ο δήμος, ο δήμος μια φορά ζήτησε τη συνδρομή της Αστυνομίας και βγήκε η Αστυνομία και έκανε συστάσεις. Είναι ψέματα ότι υπήρχαν μαγαζιά στην Κρύα που δεν μπορούσες να περάσεις το πεζοδρόμιο; Δεν είναι ψέματα. Οι ίδιοι άνθρωποι μου ζήτησαν να νοικιάσουμε το περίπτερο εκεί και δεν ήρθαν ποτέ στο διαγωνισμό να το κάνουμε κι εγώ όμως είπα σε σας ότι υπάρχει ενδιαφερόμενος ο οποίος ήρθε δυο φορές στο γραφείο και μου είπε σε παρακαλώ δημοπράτησε το περίπτερο να το πάρω για να βγάζω τραπεζοκαθίσματα και δεν ήρθε ποτέ. Άρα λοιπόν σ’ αυτή τη συζήτηση που θα κάνουμε θα συμμετέχουμε όλοι επί ίσοις όροις και θα κοιτάμε και τον διπλανό μας. Εγώ λοιπόν δεν μπορώ να είμαι ευδιάθετος, δεν είμαι χαρούμενος από πέρυσι, δεν τίμησε κανένας το λόγο του, ο κάθε επιχειρηματίας κοίταξε τη δική του επιχείρηση και μόνο, κανέναν άλλο διπλανό. Πρώτα λοιπόν προηγείται στην πόλη, ανεξαρτήτου της κρίσεως, ο πολίτης και του πώς θα περπατάει και μετά η ανάπτυξη τραπεζοκαθισμάτων. Φανταστείτε λοιπόν να δώσουμε σε μαγαζιά στον πεζόδρομο που γνωρίζετε τα σημεία ε δύο μέτρα ακόμα. Θα περνάμε από κει; Δεν θα περνάμε. Όταν θα πάει ο δήμος να πει, σε παρακαλώ μάζεψε λίγο το τραπεζάκι, θα τσακωθώ εγώ . Αλλά όμως λέω ότι έχετε δίκιο γιατί πονάτε, γιατί είμαστε φίλοι, γιατί είμαστε συμμαθητές, γιατί τα ζούμε όλα μαζί παράλληλα και ο ένας ζει απ’ τον άλλον. Δεν είμαι αρνητικός. Θέλω να σας επιστήσω την προσοχή για να είμαστε όλοι ειλικρινείς σ’ αυτή τη συζήτηση. Είναι πολύ σημαντικό γιατί εκεί που δεν θα μπορεί να αναπτυχθεί ο επιχειρηματίας θα καταπατήσει το πράσινο. Εκεί που δεν θα μπορεί να αναπτυχθεί άλλος επιχειρηματίας γιατί δεν έχει το μαγαζί του βρε αδελφέ χώρο, υπάρχουν μαγαζιά που δεν έχουν κοινόχρηστο που απέξω έχουν πεζοδρόμιο, αυτός ο άνθρωπος θα αισθανθεί αδικία, το καφενεδάκι εδώ από κάτω σε μένα στο δημαρχείο, και θα βγάλει δύο τραπεζάκια έξω αλλά θα προσβάλλει το 1.60. Όταν θα πάω να τον μαζέψω με σύνεση όχι με την Αστυνομία όχι με το νόμο όχι με πρόστιμο. Ο νόμος είναι πολύ σοβαρός και πολύ αυστηρός και τι λέει; Λέει ότι όταν δεν πληρώνεις τον κοινόχρηστο που το ‘χουμε αποβάλλει και συγχαρητήρια στο Δημοτικό Συμβούλιο, πρέπει να ‘ρθει ο δήμος να σου πάρει τα τραπεζοκαθίσματα, να πληρώσεις τον κοινόχρηστο και να σου επιβάλλει και πρόστιμο. Πότε το κάναμε εμείς; Ποτέ. Λέω λοιπόν τώρα ότι σ’ αυτή τη συμφωνία ο δήμος φέτος θα βγει έξω και δεν θα βγει για να επιβάλλει το πρόστιμο, δεν έχουμε να κερδίσουμε τίποτα από κει. Τα ‘χουμε πει με τον Δ/ντή Οικονομικών κ. Καλλιαντάση πολλές φορές ότι από κει είμαστε χαμένοι απ’ αυτή την κατηγορία αλλά δεν επιδιώκουμε να βγάλουμε λεφτά από κει ό,τι προβλήματα να μας φέρνει και επιπλοκές αλλά για να ‘μαστε κανονικοί με την ευταξία. Είναι σημαντικό, είναι πολύ σημαντικό. Αντιμετώπισα πράγματα που θα σας σηκωθούν οι τρίχες των μαλλιών σας. Να με παίρνει άνθρωπος και να μου κάνει παρατήρηση γιατί υπάρχει μαγαζί που έχει τραπεζάκια στην άσφαλτο και ο ίδιος άνθρωπος 20 λεπτά νωρίτερα να πίνει καφέ εκεί. Δεν γίνεται αυτό, κύριοι, κι εγώ δεν μπορώ να το ζήσω ξανά και να το περάσω. Άρα θα δώσουμε τα χέρια και ό,τι πούμε εδώ δεν είναι απόφαση του συμβουλίου, εγώ δεν σας προτείνω να αλλάξουμε την κανονιστική, δεν θα ξαναγυρίσει η κανονιστική πίσω. Ξέρω που λέει η κα Πούλου ότι πάλι εδώ είμαστε να το αλλάξουμε του χρόνου αλλά πάλι θα μας την πέσουν και θα είμαστε πάλι ευαίσθητα και καλά θα κάνουμε να είμαστε ευαίσθητοι και δεν θα αλλάξει και αυτό θα πάρει χρόνια. Δεν είμαι υπέρμαχος να δώσουμε την πλατεία γιατί η πλατεία για να κάτσεις θέλει κατασκευή. Δεν μπορείς να κάτσεις με τον ήλιο στην πλατεία αν δεν πέσει ο ήλιος το απόγευμα. Εδώ δεν καθόμαστε εμείς να μιλήσουμε να πούμε δυο κουβέντες, πώς θα πάει να κάτσει ο άλλος σε μια καρέκλα κι ένα τραπέζι να πιει καφέ με τον ήλιο από πάνω και 40 βαθμούς. Να τους δώσουμε χώρο, να μας φέρουνε σχεδιάγραμμα, μπορούνε και προλαβαίνουμε με ένα απλό τοπογραφικό μέχρι τη Μεγάλη Πέμπτη Παρασκευή να είναι εδώ και εάν συμφωνήσουμε εμείς να τους το δώσουμε, να τους δώσουμε ένα μέτρο στον πεζόδρομο. Δεν μπορεί να δοθεί παραπάνω από ένα μέτρο, το καταλαβαίνετε, στον πεζόδρομο, το οποίο ένα μέτρο δεν είναι ένα τετραγωνικό είναι παραπάνω γιατί είναι ένα μέτρο έξω επί της πρόσοψής του που μπορεί να είναι 10 τετραγωνικά μέτρα άρα μάνι μάνι του δώσαμε 10 τετραγωνικά μέτρα ανεξάρτητα που του δίνουμε ένα μέτρο. Όπου μπορούμε να δώσουμε και 50%, σε μια πλατεία σ’ ένα χωριό που δεν προσβάλλεται κάνεις να δώσουμε και 50% και να ‘μαστε και λίγο πιο γενναίοι και δεν πειράζει ας βγει κι εξήντα μέτρα μπροστά. Αλλά θέλω να ‘μαστε μαζί στη συζήτηση αυτή. Είναι πολύ σημαντικό για μένα. Καταλαβαίνω τις δυσκολίες των επαγγελματιών αλλά πρέπει ν’ ακούνε. Δεν είναι οριζόντια τα μέτρα πότε. Μπορεί το μαγαζί κάποιου επιχειρηματία να μην έχει χώρο έξω. Πρέπει να ‘μαστε ειλικρινείς μαζί του και να του πούμε: μη βγάλεις τραπεζάκια στο δρόμο, θα γίνει ατύχημα που δεν μπορώ να το αναλάβω, κύριοι. Θα μπορούσε να γίνει ένα ατύχημα πέρυσι επί της αρχής της Καραγιαννοπούλου, το ‘χαμε πολυσυζητήσει γιατί πέρασα εγώ μεθυσμένος και σκότωσα δύο παιδιά. Δεν θα το σηκώσει αυτό η πόλη. Άρα λοιπόν καλό είναι να ‘μαστε ειλικρινείς μαζί τους, να τους βοηθήσουμε πώς; Με απόφαση της υπηρεσίας, με απόφαση δηλαδή του Δημάρχου και εγώ θα έλεγα να ‘χει και χρονικό περιθώριο, που τι θα λέει; Για το επόμενο δίμηνο που ανοίγετε πάμε σ’ αυτό. Είστε εντάξει στις υποχρεώσεις σας; Όχι τις οικονομικές, αυτές τις έχουμε απαλλάξει, τις έχουμε αποβάλλει. Είστε εντάξει με τις υποχρεώσεις σας; Δικαιούστε, πάρτε το, είστε εντάξει. Πρέπει να δούμε ότι και η Εστίαση είναι εντάξει απέναντι στους πολίτες, κύριοι. Όχι μόνο οι πολίτες και το Δημοτικό Συμβούλιο απέναντι στην Εστίαση. Είναι πολύ σημαντικό αυτό το τιπ που βάζω και το βάζω μέσα από την ψυχή μου όχι γιατί τους πολεμάω όχι γιατί δεν τους θέλω, εγώ είμαι υπέρ της οικονομικής αλυσίδας, πρέπει να ζούνε αυτοί για να ζήσει και το δικό μου το ιατρείο, πρέπει να ζήσει το δικό μου ιατρείο για να ζήσουν κι αυτοί δεν γίνεται να αλλάξει αυτή η αλυσίδα. Αλλά πρέπει σ’ αυτή τη συνάντηση και σ’ αυτή τη συζήτηση να μη χάνεται η εκπροσώπηση του σωματείου και να βάλει πλάτες στο δήμο. Είδε τον οποιοδήποτε να κάνει ατασθαλία να κάνει παράβαση πρέπει να τον μαζέψει πρώτα αυτή. Όταν τον μαζέψει η Εστίαση είναι πιο εύκολο για μένα για να μην επιβάλλω ποινή, δεν θέλω κανενός τα τραπεζοκαθίσματα να πάρω. Δεν θέλω. Θα μπορούσα να έχω επέμβει πολλαπλώς και να είμαι πολύ αυστηρός. Πιστέψτε με δεν έχω πρόβλημα, σας είπα δεύτερη φορά απόψε, δεν δουλεύω για την ψηφοθηρία του ’23. Θέλω όμως μια ευταξία γιατί γυρίζει πίσω στο κεφάλι μας. Αυτά είχα να σας πω, σας λέω ότι εν αρχής είμαι θετικός με μία συγκεκριμενοποίηση που θα λέει τι θέλει το κάθε μαγαζί, τι μπορεί να κάνει που στη συζήτηση θα ‘ρθούνε όλοι χωρίς να σκέφτονται ότι είναι αδικία. Ναι, όταν υπάρχει ο απαραίτητος χώρος , μπορεί να αναπτυχθεί και στο 50% και να διασφαλίζεται ότι μπροστά του έχει ελεύθερο πεζοδρόμιο το 1.60μ . Άρα λοιπόν αυτό που πρέπει να κάνουμε εμείς είναι να βάλουμε κανόνες όπως σωστά είπε ο κ. Αρκουμάνης, το 1.60 απαράβατο , η καταπάτηση πράσινου απαράβατη, απαράβατο, και ότι δεν μπορεί να μπει μες στο δρόμο τραπεζάκι . Εάν συμφωνήσουμε σε αυτά είμαι απόλυτα σύμφωνος μαζί σας. Εάν δεν συμφωνήσουμε και το αφήσουμε στην τύχη του όχι θα προτιμήσω να μπει μια κανονιστική έστω και αν δεν γυρίσει ποτέ πίσω. Αυτά ήθελα να σας πω, με συγχωρείτε για τον τόνο μου, απλά ήθελα να σας πω και το παράπονό μου και γιατί δεν είμαι ευχαριστημένος και ευδιάθετος και εύκολος. Ωστόσο παραμένω δίπλα τους, δίπλα τους παραμένω, γιατί ξέρετε τα 50 και τα 100 χιλιάρικα που έχασε φέτος ο δήμος από τους κοινόχρηστους ορίστε ανοίγουν. Δεν με πείραζε τίποτα από τα 35 ευρώ το τετραγωνικό να πάρουμε τα 17, ξέρετε αυτά τα χρήματα γυρίζουν πίσω στους πολίτες. Το ένα εκατομμύριο που έχει τρύπα ο Δήμος Λεβαδέων απ’ το 0,5, απ’ τους κοινόχρηστους εξαιρουμένων και των φαντασμάτων επιχειρήσεων όπως η Εστίαση μου είπε αυτό τον όρο επιχειρήσεις φαντάσματα, εξαιρουμένων λοιπόν και αυτών που έφυγαν με αυτούς που παρέμειναν παραμένει μεγάλη τρύπα. Πού θα πήγαιναν αυτά τα λεφτά; Σε μια παιδική χαρά ή σε αυτό που λέει η κα Πούλου σωστά ότι να ‘χαμε ένα φύλακα σε μια παιδική χαρά.

Στη συνέχεια το λόγο πήρε ο Δ/ντής των Οικονομικών Υπηρεσιών του Δήμου κ. Καλλιαντάσης ο οποίος είπε ο νόμος ο 4795 του ’21 που είναι ο νόμος περί σύστασης περιουσιών εσωτερικού ελέγχου στο άρθρο 60 με τίτλο ρυθμίσεις για την ανάπτυξη τραπεζοκαθισμάτων, τροποποιεί το άρθρο 65 του νόμου 4688 του ’20 και τι λέει; Πρώτα απ’ όλα έως τις 31/10/21 με απόφαση της υπηρεσίας του δήμου που είναι αρμόδια για τη διαχείριση χρήσης κοινοχρήστου χώρου υπό την επιφύλαξη του νόμου 3028 που μιλάει για αρχαιολογικούς χώρους και κατά παρέκκλιση κάθε άλλης διάταξης δύναται να παραχωρείται ατελώς πέραν του αναλογούντος και προβλεπόμενου στην άδεια χρήσης κοινόχρηστου χώρου πρόσθετος κοινόχρηστος χώρος για ανάπτυξη τραπεζοκαθισμάτων ο οποίος μπορεί να εκτείνεται σε κοινόχρηστο χώρο συνεχόμενο ή μη της υφιστάμενης παραχώρησης ύστερα από αίτηση του ενδιαφερομένου και υπό την προϋπόθεση ότι δεν θίγονται δικαιώματα ετέρων δικαιούμενων της χρήσης αυτού. Ο παραχωρούμενος χώρος μπορεί να εκτείνεται μέχρι του διπλασίου του χώρου της αρχικής παραχώρησης ή να είναι ικανός για την ανάπτυξη του ίδιου αριθμού τραπεζοκαθισμάτων που προβλέπονται στην ήδη κατεχόμενη άδεια χρήσης και πάντως δεν μπορεί να είναι τριπλάσιο απ’ την αρχική παραχώρηση. Η αίτηση μπορεί να υποβάλλεται και ηλεκτρονικά προκειμένου περί πλατειών στις οποίες προβάλλονται καταστήματα υγειονομικού ενδιαφέροντος η πρόσθετη παραχώρηση γίνεται σύμφωνα με το βασιλικό διάταγμα του ’58. Τι λέει εδώ πέρα; Αν δεν υπάρχει προβολή γίνεται με δημοπρασία για τις πλατείες που λέτε προκειμένου περί οδών η παραχώρηση χρήσης λαμβάνει τώρα ύστερα από γνώμη της αρμόδιας αστυνομικής αρχής και αφορά το τμήμα προ καταστημάτων ή στην προβολή αυτών. Δεν είναι η ανάπτυξη μόνιμων ή προσωρινών σταθερών κατασκευών καθώς και εγκατάσταση ηχείων κλπ. Αυτή είναι η τροποποίηση του άρθρου 65 του νόμου 4688 όπου λέει όλα όσα είπατε πριν για 1.50 λέει μάλιστα όχι 1.60 πεζοδρόμιο για να μην παρακωλύεται η κοινή χρήση να μπορούν να περνάνε τα ασθενοφόρα και ένα σωρό άλλα είχα ετοιμάσει μία παρουσίαση δεν ξέρω γιατί δεν μου τη δείχνει τώρα. Άραγε τι θέλω να πω; Θέλω να πω γιατί η κα Πούλου, έτσι που το ‘βαλε το θέμα στην ουσία έβαλε δύο θέματα. Έβαλε μια τροποποίηση της κανονιστικής απόφασης γιατί αυτό σημαίνει ότι να πάμε στο πάρκο απέναντι αλλά όσον αφορά το 50% που είπε που είναι ο διπλάσιος χώρος που σημαίνει μειώνουμε και τα τραπεζάκια, είναι διπλάσιος χώρος. Δηλαδή τι θέλω να πω; Θέλω να πω ότι το Δημοτικό Συμβούλιο θα μπορούσε να τροποποιήσει κανονιστική αλλά σε καμία περίπτωση να πάρει απόφαση παρά μόνο δουλεύετε πολιτικά γιατί είναι αρμοδιότητα της αρμόδιας υπηρεσίας κατόπιν αίτησης και με τις προϋποθέσεις που έβαλα. Ο νόμος είναι σαφής και λέει κάνει αίτηση στην υπηρεσία και αν υπάρχουν οι προϋποθέσεις του νόμου να μην παρεμποδίζει κλπ. Μπορεί να του δώσει διπλάσιο χώρο. Αυτό λέει ο νόμος. Άραγε το Δημοτικό Συμβούλιο δεν μπορεί να υποκαταστήσει τον νόμο.

Στη δευτερομιλία της η κα Πούλου ανέφερε : Κρατάω μία επιφύλαξη σε σχέση με το διπλασιασμό του χώρου, είχα την εντύπωση ότι έχει ψηφιστεί το 50% προσαύξηση, αυτό που είπε τώρα μόλις ο κ. Καλλιαντάσης. Παρ’ όλα αυτά ναι η διαδικασία είναι αυτή η προβλεπόμενη. Γι’ αυτό άλλωστε είπα ότι έχουμε καθυστερήσει και ότι εν όψει του ότι η εστίαση ανοίγει με βάση τις ανακοινώσεις της κυβέρνησης, ελπίζω να μην αλλάξουν ξανά, στις 3 Μαΐου ότι έχουμε καθυστερήσει. Και αυτό είναι κάτι το οποίο θα έπρεπε, κ. Δήμαρχε, να το είχαμε δει λιγάκι νωρίτερα. Κατά την άποψή μας και το είχα αναφέρει στο Δήμαρχο και σε συνομιλία μας ότι πρέπει να αλλάξει η κανονιστική. Και εντάξει κάτι ειπώθηκε εκεί πέρα ότι μπορούμε κάπου να κάνουμε μια μικρή… μια μικρή παραχώρηση ας πούμε όσον αφορά στις 3, το άνοιγμα στις 3 του μήνα αλλά στην πραγματικότητα αυτό δεν θα καλύπτει, θα πρέπει δηλαδή να βγούμε μπροστά ως δήμος στις περιπτώσεις που μπορεί να ελεγχθούν και να έχει επιπτώσεις αυτό στους καταστηματάρχες. Ναι, να τους δώσουμε το ένα μέτρο που λέτε στην Μπουφίδου. Γιατί τώρα το δίνουμε; Γιατί για να αναπτύξουν δύο σειρές τραπεζοκαθισμάτων τραπεζιών στις αποστάσεις που ο νόμος προβλέπει δεν είναι δυνατόν, δηλαδή να ανοίξουν τα καταστήματα με δύο τρία τραπέζια ένα τραπέζι μόνο στην πρόσοψή τους είναι απίθανο να μπορέσουν να ορθοποδήσουν, άρα ναι να βάλουν δύο σειρές. Οι δύο σειρές τους πετάει έξω από το χώρο τον οποίο έχουμε προκαθορίσει. Πόσο έξω τους πετάει; Μισό μέτρο, ένα μέτρο max. Ως προς αυτό, νομίζω δεν θα υπάρχει πολύ μεγάλη επίπτωση στην Μπουφίδου, όχι όμως περισσότερο, όχι όμως περισσότερο. Αυτό θα πρέπει να γίνει μία συμφωνία η οποία θα τηρηθεί έτσι ώστε κι αυτό που είπε ο κ. Αρκουμάνης κι ο κ. Κοτσικώνας κι όλοι μας ότι θα πρέπει να σεβαστούμε ταυτόχρονα και την πρόσβαση των πεζών δημοτών που αυτές τις μέρες κιόλας θα είναι κι αυξημένη, να το πούμε και αυτό, έτσι; Τώρα για τα υπόλοιπα νομίζω ότι θα πρέπει να συνεργαστεί ο σύλλογος το Σωμάτιο της Σστίασης με τις υπηρεσίες του δήμου, να γίνουν τα αιτήματα τους, είχανε πει ότι θα μας βοηθούσαν κιόλας με το να μας δώσουν κάποια λίστα, χάρτη, τους ενδιαφερόμενους μία λίστα των ενδιαφερομένων και κατά περίπτωση νομίζω καλοπροαίρετα ο Δήμαρχος και οι υπηρεσίες θα εφαρμόσουν την απόφασή μας τη σημερινή η οποία θα λέει ναι όπου μπορεί ναι και στις πλατείες γιατί όχι. Εγώ επιμένω σ’ αυτό, Δήμαρχε. Δικές μας είναι οι αποφάσεις, του Δημοτικού Συμβουλίου. Αν την επόμενη χρονιά πείτε εσείς δεν δίνω στην πλατεία χώρο, δεν μπορούν να πάει κανείς, επαναστατικώ δικαίω δεν μπορεί κανείς να εγκατασταθεί. Άρα λοιπόν να δούμε όλες αυτές περιπτώσεις και μακάρι η πανδημία να μη μας απασχολήσει και τον επόμενο χρόνο δηλαδή να λήξει μέχρι το φθινόπωρο και να έχουμε τα λιγότερα δυνατά προβλήματα.

Ακολούθως ο κ. Καραμάνης ανέφερε: Για να μοιραστούμε όλη αυτή τη δύσκολη απόφαση που ναι έχει πολιτικό κόστος ελάτε να πάμε όλοι μαζί να βάλουμε κανόνες, να βάλουμε μία τάξη ώστε να μην μπορεί κανένας από κει και πέρα να αυθαιρετεί εις βάρος κυρίως του συναδέλφου. Γιατί ξέρουμε ότι σ’ όλα τα επαγγέλματα και σ’ όλους τους τομείς και σ’ όλες τις εκφάνσεις της ζωής υπάρχουν και οι θρασείς, υπάρχουν και οι νομοταγείς, υπάρχουν και αυτοί που δεν μιλάνε, υπάρχουν και αυτοί που εκμεταλλεύονται αυτούς που δεν μιλάνε. Λοιπόν, άρα λοιπόν δίπλα σας ήμασταν και δεν εφαρμόσατε κι εγώ τότε ήμουνα πιο σκληρός θυμάστε τι σας έλεγα; Βάλτε κι εσείς πρόστιμο κι εμείς μαζί εδώ θα τα στηρίξουμε. Γιατί; Να προλάβουμε το κακό γιατί τότε όλοι μας έλεγαν ότι ο κορωνοϊός διαδίδεται στο συνωστισμό και αυτό πιστεύαμε και καλά κάναμε και το πιστεύαμε, εγώ είμαι υπέρ στο ότι πρέπει να ακούμε τους ειδικούς και έπρεπε να βάλουμε μια σειρά. Κι ερχόμαστε τώρα πάλι όχι με φιλο… όπως το εννοείται εσείς με λαϊκισμό αλλά πάλι με ειλικρινή ας πούμε πρόθεση και λέμε: μπορούμε να δώσουμε μία επέκταση εκεί που θα ‘θελαν οι επαγγελματίες και εκεί που είναι νόμιμο να δώσουμε επέκταση; Αυτό ζητάμε να γίνει. Εγώ ζητάω εδώ και αρκετές μέρες να συγκληθεί ένα Δημοτικό Συμβούλιο να το συζητήσουμε το θέμα είτε να πάμε με αλλαγή της κανονιστικής είτε να πάμε με το δρόμο που είπε ο κ. Καλλιαντάσης και εδώ έχουν και τις ευθύνες τους οι άνθρωποι της Εστίασης για να μην νομίζετε ότι τα λέμε όλα καλά για να γινόμαστε αρεστοί. Έχω ζητήσει από τότε, έχουμε ζητήσει από τότε που συναντηθήκαμε ένα σχέδιο συγκεκριμένο, δεν ξέρω αν σας ήρθε σχέδιο συγκεκριμένο, με προτάσεις από την Εστίαση να καθίσουμε να το συζητήσουμε. Μπορείς να πας στην πλατεία, μπορείς να πας παρόχθια, μπορείς να πας σ’ έναν παράδρομο για κάποιες ώρες το βράδυ; Να βοηθήσουμε όσο μπορούμε. Και όντως αυτό που είπατε και όλα τα δημοτικά συμβούλια νομίζω σε όλη την Ελλάδα έχουν εξαντλήσει την τυπική βοήθεια, τη νομική βοήθεια που μπορούν να προσφέρουν, όλοι στο ένα ευρώ έχουν πέσει με κόστος μεγάλο και με καθυστέρηση σε άλλους τομείς, έχουμε βοηθήσει. Να δούμε λοιπόν πού αλλού μπορούμε να βοηθήσουμε. Αλλά εγώ δεν μπορώ και δεν καταλαβαίνω γιατί κατηγορηθήκαμε προηγουμένως γιατί νομίζω ότι μας δικαιώνατε με αυτή την κριτική που ασκήσατε. Εμείς σας λέγαμε ελάτε να συζητάμε και να βάζουμε κανόνες και είμαστε δίπλα να εφαρμόσουμε το νόμο και τώρα είμαστε και κατηγορούμενοι. Γιατί; Γιατί λέμε ότι τώρα ναι εφόσον στο δημόσιο χώρο ο κορωνοϊός δεν απειλεί πάμε να βοηθήσουμε τους ανθρώπους αυτούς και όποιους άλλους μπορούμε όπως μπορούμε πάντα μες στα νόμιμα πλαίσια. Δεν είπε κανένας, κ. Αρκουμάνη, κ. Δήμαρχε, δεν είπε κανένας να φύγουμε να καταστρατηγήσουμε το 1.60, δεν είπε κανένας να μην μπορεί να περνάει ασθενοφόρο από τον πεζόδρομο και ούτε καν μιλάμε για τον πεζόδρομο, εγώ πιο πολύ μιλάω για τα περιφερειακά μαγαζιά αν μπορούμε να του δώσουμε απέναντι σ’ ένα δρομάκι δίπλα δυο τραπέζια να βοηθηθεί κι αυτός γιατί αυτός έχει πληγεί κυρίως. Αυτός δεν έδινε καφέ ας πούμε το take-away πώς το λένε αυτός είναι πραγματικά κλειστός τόσο καιρό. Εκεί λοιπόν να δούμε κατά περίπτωση, και όπου μπορούμε να βοηθήσουμε. Αυτή είναι η πρότασή μας. Κι είμαστε δίπλα να το δούμε, να το δούμε σύντομα όμως για να μην παρατηρηθούν φαινόμενα αυθαιρεσίας και πάλι όπως έγινε στην αρχή της πανδημίας. Αυτό ήταν το δικό μου νόημα της προτροπής, προβλέπειν προνοείν προλαμβάνειν.

Ο κ. Κοτσικώνας στην τοποθέτησή του είπε ότι ουσιαστικά στην συνάντηση που έγινε με το σωματείο με αντιπροσωπεία του σωματείου της Νέας Εστίασης στην οποία παρευρέθηκα κι εγώ βέβαια κατέθεσα τις προτάσεις μας κι είπαμε ότι όταν έρθει η ώρα στο Δημοτικό Συμβούλιο ή οπουδήποτε αλλού χρειαστεί στα πλαίσια του δήμου μπορούμε να δούμε αναλυτικά τα ζητήματα αυτά. Απ’ όλη την κουβέντα και με το παράπονο ας πούμε που εξέφρασε ο Δήμαρχος έτσι όπως το εξέφρασε αν και είναι φανερό ότι για την κατάσταση αυτή που δημιουργήθηκε πέρυσι έχει κι ο ίδιος σοβαρές ευθύνες, συμφωνώ δηλαδή επ’ αυτού με αυτά που μόλις ανέφερε ο κ. Καραμάνης. Προκύπτουν πάρα πολλά ζητήματα τα οποία προφανώς και δεν είμαστε σε θέση σήμερα να τα αντιμετωπίσουμε. Αυτό που είναι απολύτως σίγουρο είναι ότι το θεσμικό πλαίσιο είναι αυτό που ανέφερε ο κ. Καλλιαντάσης οικονομικός διευθυντής νωρίτερα. Δηλαδή το αν και με ποιο τρόπο υπάρχει δυνατότητα παραχώρησης επιπλέον υπαίθριου χώρου δημοτικού χώρου σε ένα κατάστημα το καθορίζει ο νόμος με όρους και προϋποθέσεις συγκεκριμένες. Ένα ζήτημα είναι αυτό. Στη συνάντησή λοιπόν αυτή με την Εστίαση τους το ‘χα πει κιόλας ότι όπως έγινε και πέρυσι κατά τον ίδιο τρόπο ή με νόμο ή με πράξη νομοθετικού περιεχομένου ή με κοινή υπουργική απόφαση θα καθορίζεται ο τρόπος αυτός. Τίθενται όμως εδώ ορισμένα ζητήματα. Καταρχάς η εντύπωση που έχω εγώ είναι ότι το αίτημα αφορά κυρίως ή αποκλειστικά το κέντρο, τα καταστήματα του κέντρου της Λιβαδειάς, τα πιο εμπορικά ας πούμε καταστήματα, κυρίως του πεζόδρομου κατά πρώτο λόγο, κατά δεύτερο λόγο την πλατεία και την Κρύα. Είναι όμως αυτός ο χώρος, ας το πούμε και διαφορετικά, το φιλέτο και για τους πεζούς. Δηλαδή και οι πεζοί εκεί θέλουν να περπατάνε κυρίως και όχι μόνο βέβαια. Και οπωσδήποτε πρέπει να το πάρουμε υπόψιν και αυτό. Και να ξέρετε κάτι; Δεχόμαστε και κριτική, δεχόμαστε και πίεση και από κόσμο και από γυναίκες και από γυναίκες με καροτσάκια που θέλουν να περάσουν τα παιδιά τους, από ανήμπορους, από ανάπηρους, από άλλους ανθρώπους που βλέπουν όλα αυτά τα χρόνια, όχι μόνο τώρα που είστε εσείς δημοτική αρχή, όλα τα χρόνια που είμαι εγώ στο Δημοτικό Συμβούλιο βλέπουν μια άναρχη κατάσταση στους κοινόχρηστους χώρους της πόλης κυρίως του κέντρου γιατί όσο ξεμακραίνεις εν πάση περιπτώσει αν πας στο Συνοικισμό, αν πας κάπου αλλού ε, τα πράγματα είναι πιο χαλαρά. Και εδώ υπάρχουν πολύ μεγάλες ευθύνες απ’ όλες τις δημοτικές αρχές και την δική σας, Δήμαρχε, γιατί δεν έχει βρεθεί πραγματικά μια δημοτική αρχή να βάλει όχι ένα φρένο, να βάλει μια τάξη πάνω στα ζητήματα αυτά με όλες τις δυσκολίες που υπάρχουν τις οποίες τις ξέρουμε τις αναγνωρίζουμε. Όμως τίθεται το ζήτημα και αλλιώς πώς. Δηλαδή αυτή τη στιγμή απ’ ό,τι κατάλαβα από την πλευρά της κυρίας Πούλου και του κ. Καραμάνη τίθεται και ζήτημα αλλαγής της κανονιστικής απόφασης. Προφανώς ο καθένας έχει δικαίωμα να το θέτει, και για μένα αυτό ανοίγει τους ασκούς του Αιόλου και για μένα θεωρώ ότι θα πάμε αλλού. Για παράδειγμα το να συζητάμε σήμερα τη δυνατότητα παραχώρησης της πλατείας στα καταστήματα… ξέρετε, αν πάτε… τώρα τι ώρα είναι; Είναι απαγόρευση κυκλοφορίας, έτσι, σε πέντε λεπτά. Αν πηγαίνατε πριν μία ώρα ή πριν δύο ώρες στην πλατεία είναι δεκάδες κόσμος να μην πω περισσότεροι, δεκάδες. Δηλαδή όλον αυτό τον κόσμο που έχει επιλέξει να πάει στην πλατεία ας πούμε για να κάνει τη βόλτα του να κάνει οτιδήποτε να παίξει μπάλα τα παιδιά να κάνουν skateboard οτιδήποτε, λέω οπ, στοπ! Εδώ δεν είναι πλέον δικός σας χώρος πρέπει να πάτε κάπου αλλού. Με ποιο δικαίωμα θα το κάνουμε εμείς αυτό; Έτσι; Έχουμε και προσωπικά την διάθεση να βοηθήσουμε τους καταστηματάρχες με οποιοδήποτε τρόπο σε όλα τα οικονομικά τους αιτήματα για μειώσεις, για απαλλαγές δημοτικών τελών και τα λοιπά είμαστε θετικοί και πιέζαμε κι εμείς τη δημοτική αρχή σ’ αυτή την κατεύθυνση. Όμως πρέπει να υπάρχουν και ορισμένα όρια και τα όρια αυτά είναι αυτά που καθορίζονται. Επίσης υπάρχει και ζήτημα… είμαστε παντού μες στην αγορά. Εγώ δέχομαι πιέσεις από άλλους συναδέλφους καταστηματάρχες, εσείς δεν δέχεστε; Δηλαδή από ανθρώπους που δεν έχουν τα μαγαζιά τους εκεί μέσα στο κέντρο και λένε εμείς κάτσε, εμείς είμαστε εντάξει με τις υποχρεώσεις μας, κάποιοι μπορεί να μην είναι και εντάξει με τις υποχρεώσεις τους, τις οικονομικές εννοώ απέναντι στο δήμο και τα λοιπά, όμως έχουμε ένα συγκεκριμένο χώρο, έχουμε συγκεκριμένα όρια, δεν τα παραβιάζουμε. Πώς μπορεί να γίνει απ’ τη μία παραχώρηση παραπάνω χώρου, ξέρω γω στο κέντρο της πόλης και απ’ την άλλη ένας περιφερειακός επαγγελματίας που δεν έχει πρακτικά τη δυνατότητα επειδή είναι πάνω στο πεζοδρόμιο, δεν έχει πρακτικά τη δυνατότητα να έχει επιπλέον χώρο. Δεν θα είναι σε βάρος του αυτό; Δεν λειτουργεί ανταγωνιστικά με αθέμιτο τρόπο; Όλα αυτά πρέπει να τα σκεφτούμε. Όλα αυτά πρέπει να τα ‘χουμε υπόψη μας και με βάση αυτά καθορίζουμε κι εμείς ποιο είναι το σκεπτικό μας. Προτεραιότητα είναι η ελεύθεροι κοινόχρηστοι χώροι όσο γίνεται περισσότεροι και γενικώς η αντίληψή μας δεν είναι να τους περιορίσουμε. Βεβαίως και οι καταστηματάρχες πρέπει να δουλέψουν, βεβαίως στην κατάσταση την οικονομική που βρίσκονται μετά από ένα χρόνο σχεδόν με κλειστά τα καταστήματά τους, άντε να εξαιρέσουμε την περίοδο του καλοκαιριού που μας πέρασε, θέλουν και περισσότερους χώρους και θέλουν και λιγότερα τέλη δημοτικά και σ’ αυτά που μπορούμε να σταθούμε στο πλευρό τους όχι όμως σε βάρος όλου των υπόλοιπων δημοτών. Όχι σε βάρος των πεζών, έτσι, ούτε σε βάρος των αυτοκινήτων, έτσι, για να το πούμε και διαφορετικά γιατί και τέτοια φαινόμενα έχουμε να κλείνονται δρόμοι. Νομίζω ότι με προσοχή θα πρέπει να το δούμε. Θέλω κι εγώ να ‘χουμε μια πρόταση από το Σωματείο της Εστίασης αλλά να αφορά συνολικά τους επαγγελματίες, όχι μεμονωμένα όσους έχουν τα καταστήματα σε συγκεκριμένους χώρους.

Λαμβάνοντας το λόγο ο κ. Δήμαρχος ανέφερε: Και βέβαια θα συμφωνήσω κ. Καραμάνη και κ. Κοτσικώνα ότι έχω ευθύνη γιατί πραγματικά δεν ήθελα να ποινικοποιήσω κανέναν. Έχω την ευαισθησία να καταλάβω τα προβλήματά τους και σήκωσα μεγάλο βάρος και γι’ αυτό είμαι σήμερα εδώ και αναλαμβάνω την ευθύνη. Να πω ότι και βέβαια τα πρόστιμα απλά το ξεκαθάρισα κ. Τουμαρά ότι δεν τα βάλαμε εμείς και τα έβαλε άλλος φορέας. Να πω ότι το ΞΕΝΙΑ δεν είναι δημοτικό το νοικιάζουμε κι εμείς από την ΕΤΑΔ απ’ το 2011 κάηκε και το φτιάξαμε και είχαμε και μια ασυλία 4 χρόνων και από το ’16 πληρώνουμε το 50% στην ΕΤΑΔ. Και πάμε τώρα επί της ουσίας. Τα οικονομικά τα αφήνουμε απέξω, νομίζω ότι είμαστε σύμφωνοι όλοι ότι δεν χρειάζεται να έχουμε καμιά διεκδίκηση με ό,τι επιπλοκή κι αν φέρνει στα οικονομικά του δήμου και κουτσά-στραβά τα καταφέρνουμε. Από εκεί και πέρα η πρότασή μου είναι και χαίρομαι που με πρόλαβε ο Πέτρος ο Αρκουμάνης που προηγήθηκε από μένα ότι θα είναι αυτή. Θα κάνουμε μια ανακοίνωση από αύριο το πρωί, νομίζω ότι μας παρακολουθεί και η Εστίαση θα μπορεί να ξεκινήσει από απόψε ή με φίλους και γνωστούς μπορούμε να τους δώσουμε την έναρξη της προσπάθειας να μας φέρουνε μία αίτηση μαζί μ’ ένα τοπογραφικό δεν είναι πολύ δύσκολο καμιά φορά φτιάχνεται και στο χέρι, ούτως ή άλλως έχουμε τις άδειες εδώ του πόσα μέτρα δικαιούται ο καθένας, να μας δείξει τι είναι αυτό που διεκδικεί. Θα το προχωρήσω λίγο και θα πω ότι η αξιολόγηση θα γίνει από την υπηρεσία και θα ‘θελα μαζί με την υπηρεσία και την επιτροπή στην οποία επιτροπή ένας αιρετός είναι από μας, θα ήθελα άτυπα να συμμετέχει και ένας από κάθε παράταξη. Μπορεί να μην φέρει το δικαίωμα της υπογραφής ωστόσο είναι μια συζήτηση που θα την κάνουμε όλοι μαζί, δηλαδή αν έχετε κι εσείς τη διάθεση τη Μεγάλη Παρασκευή, δηλαδή Τρίτη Τετάρτη Πέμπτη, να δεχτούμε τις αιτήσεις και να ξεκινήσουμε απ’ τη Μεγάλη Πέμπτη τη διαλογή την αξιολόγηση και τη Μεγάλη Παρασκευή να τους δώσουμε το οκέι. Σας ξαναείπα ότι τραπεζάκια θα αναπτύξουν, δεν θα δημιουργηθούν ούτε χώροι ούτε ξύλα ούτε, πώς το λένε, τέντες και κατασκευές άρα θα ‘ναι κάτι εύκολο να μπορέσουν οι άνθρωποι Σάββατο Κυριακή τη Δευτέρα να ‘ναι έτοιμοι. Θα συμφωνήσω απόλυτα, κ. Κοτσικώνα, το είπα και στην πρωτομιλία μου, ότι δεν είμαι θετικός στο να αλλάξουμε την κανονιστική. Θα επιμείνω σ’ αυτό, θα επιμείνω στο να κρατήσουμε την πλατεία για όλο αυτό τον κόσμο για τις δραστηριότητες των πολιτών. Άρα καλό είναι να γίνει στο πλαίσιο της υπηρεσίας δηλαδή με την αίτηση και αφού το αξιολογήσουμε να δούμε και να σταματήσουμε και το θέλω του καθενός δηλαδή αν ήθελε ο Ταγκαλέγκας να φτάσει απέναντι θα του πούμε θα πας μέχρι ένα μέτρο δηλαδή να το αξιολογήσουμε κατά περίπτωση, να τους εξηγήσουμε σε όλους τους τόνους εγώ πρώτος ότι δεν μπορεί να ‘ναι οριζόντιο. Ένα νομοθέτημα μια τροπολογία το βλέπει οριζόντια γιατί το βλέπει πανελλαδικά, κατά τόπους όμως έχει ιδιαιτερότητες και έχει ιδιομορφίες. Άρα λοιπόν αυτά έχω να πω. Αυτή είναι η πρόταση και νομίζω ότι αυτό πρέπει να υποστηρίξουμε όλοι. Θα ξεκινήσουμε ένα τριήμερο μαζί με τους επαγγελματίες να μας φέρνουν αιτήσεις. Θα ξαναζητήσω για δεύτερη φορά τη συμμετοχή ενός από κάθε παράταξη απλά για να το δούμε όλοι μαζί όχι για να ‘χουμε την ευθύνη, πάντα την ευθύνη την έχει η υπηρεσία και η δημοτική αρχή, απλά για να ‘μαστε σύμφωνοι όλοι σ’ αυτό. Και θα κλείσω, κ. Καραμάνη, πάλι να ζητήσω συγγνώμη, δεν σας κατηγόρησα. Όταν είπα ότι μου κουνήσατε το δάχτυλο δεν εννοούσα για τα κολωνάκια εννοούσα εκείνη την Οικονομική Επιτροπή που στο τέλος εσείς είπατε ότι εντάξει Δήμαρχε, αφού συμπεριφέρεσαι σε όλους το ίδιο είμαστε μαζί σου κτλ. Αυτό εννοούσα δεν εννοούσα κάποια κατηγορία άλλη. Άρα λοιπόν κλείνω εδώ το θέμα με αυτή την πρόταση που βλέπω ότι βρίσκει έδαφος και στη Λαϊκή Συσπείρωση. Θεωρώ και ότι και η παράταξη της κας Πούλου και η παράταξη του κ. Καραμάνη το βλέπει αυτό. Θα μείνω και στο χρονοδιάγραμμα, δηλαδή καλό θα ήταν να δώσουμε μία άδεια… να μην πω για ένα μήνα γιατί θα φέρει λίγο έτσι δυσανασχέτηση, θα πω για δύο μήνες και να ‘ναι για όλους μας μία άσκηση δηλαδή και για μας και για τους επαγγελματίες για να μπορέσουμε να ‘μαστε ασφαλείς σ’ αυτή τη συμφωνία που θα κάνουμε.

Να πούμε ότι για το κέντρο για τον πεζόδρομο το ασφαλές και το μέγιστο να είναι ένα μέτρο γιατί μετά θα γίνει μία κατάχρηση νομίζω του χώρου του πεζοδρόμου. Το βάζω σαν σκέψη σαν προβληματισμό και να το δούμε.

**Συμπληρωματικά** ο κ. Κοτσικώνας ανέφερε: Στο πλαίσιο αυτό να δούμε θετικά και να εξετάσουμε τον τρόπο που μπορούμε να εξυπηρετήσουμε τους καταστηματάρχες δίνοντας επιπλέον πλασματικό χώρο όχι πραγματικό πλασματικό χώρο δηλαδή επιπλέον καθίσματα όχι τραπέζια καθίσματα γιατί είναι αίτημά τους και γιατί παρουσιάζεται το φαινόμενο να υπάρχουν τραπέζια με βάση την άδειά τους χωρίς καθίσματα, επιπλέον καθίσματα αλλά εντός των ορίων που προβλέπει ο νόμος της απόστασης δηλαδή των καθισμάτων, των τραπεζιών και τα λοιπά. Επειδή υπάρχουν κάποιες αναντιστοιχίες να εξετάσουμε και αυτό πρέπει να γίνει ανά κατάστημα ξεχωριστά με βάση το αίτημα που θα κάνει επιπλέον πλασματικό χώρου γιατί νομίζω και θα τους διευκολύνει και θα τους εξυπηρετήσει και θα αποφύγουν μ’ αυτό τον τρόπο τα διοικητικά πρόστιμα. Τα τραπέζια και οι καρέκλες θα αναπτυχθούν υπό συγκεκριμένες προϋποθέσεις με βάση το νόμο, δεν μπορεί να γίνει διαφορετικά.

Δεν μπορεί να γίνει διαφορετικά, έτσι; Εδώ πάμε να καλύψουμε κάποιες αδικίες πραγματικές που έχουν γίνει με την έννοια ότι με βάση τις άδειες κάποιον καταστημάτων έχουν λιγότερες τους έχουν δοθεί λιγότερες καρέκλες στους υπαίθριους χώρους από αυτές που πραγματικά μπορούν να καλύψουν με βάση τα υφιστάμενα δεδομένα.

.

**Ακολούθως** ο κ. Καραμάνης δήλωσε συμφωνούμε σ’ αυτό αρκεί να μην απαιτείται αλλαγή της κανονιστικής . Ετσι όπως γίνανε τα πράγματα πραγματικά είδατε ότι πάλι δεν βγαίνει άκρη με την έννοια ότι βάλαμε ένα θέμα εκτός ημερήσιας διάταξης στην ημερήσια διάταξη, το συζητήσαμε. Τι δεν ακούσαμε; Δεν ακούσαμε την πλευρά πάλι των επαγγελματιών των ανθρώπων αυτών να πουν και τη δικιά τους άποψη. Θ’ ανοίξει πάλι ένας δημόσιος διάλογος ο οποίος μάλλον θα διεξαχθεί στα μέσα κοινωνικής δικτύωσης και όχι στο φυσικό του χώρο στο Δημοτικό Συμβούλιο γι’ αυτό είναι που φωνάζω μερικές φορές και γίνομαι και κακός και λέω ότι εδώ πρέπει να συζητιόνται όλα και έγκαιρα, πρέπει να συζητούνται όλα και έγκαιρα. Εμείς τώρα έτσι όπως είναι τα πράγματα εκφράζω προσωπική θέση, σε πολλές περιπτώσεις οι δημοτικοί σύμβουλοι της παράταξής μου μπορούν να έχουν τη δικιά τους θέση, εγώ ειλικρινά δεν έχω πειστεί ακόμα αν με την πρόταση που γίνεται σήμερα μπορούμε πραγματικά να βοηθήσουμε έναν κλάδο ο οποίος αυτή τη στιγμή ζητάει μια επιείκεια. Απ’ την άλλη επειδή δεν είναι και εδώ να εκφράσουν τις απόψεις τους και επειδή δεν έχουν δώσει κάποιο συγκεκριμένο σχεδιάγραμμα εγώ δεν μπορώ να ταχθώ υπέρ της μίας ή της άλλης άποψης απόψε. Θα ήθελα, και η πρόταση που κάνω είναι η εξής, θα ήθελα εφόσον υπάρχει το περιθώριο ακόμα και το καλοκαίρι όλο είναι μπροστά μας να κατατεθούν οι προτάσεις απ’ την πλευρά των επιχειρηματιών των ανθρώπων της εστίασης και να ‘ρθούμε να ξανασυζητήσουμε το θέμα. Συμφωνώ με τη διαδικασία αυτή ανοιχτή επειδή το κάναμε τελευταία στιγμή να τρέχει, δηλαδή όποιος θα αιτείται να είναι μία ενεργός συνεχής διαδικασία. Όποιος δεν προλάβει πιθανόν εννοώ μέχρι την Τρίτη μέχρι τη Δευτέρα που βάλαμε εμείς όριο να μπορεί να το πετύχει τις επόμενες μέρες δηλαδή η επιτροπή να εξετάζει συνεχώς τέτοια αιτήματα.

**Ο κ.Τόλιας** ως εκπρόσωπος της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» είπε: Ναι. Άκουσα όλους, η πρόταση κι εμένα ήταν να γίνουν οι προτάσεις απ’ το χώρο της εστίασης ώστε να μπορέσουμε να έχουμε την εικόνα και να το συζητήσουμε. Συμφωνώ με το Δήμαρχο γιατί πρέπει να γίνει σχετικά γρήγορα δηλαδή τώρα ο κ. Καραμάνης λέει να το συζητήσουμε ξανά σε Δημοτικό Συμβούλιο. Μα την Τρίτη θα αναπτυχθούν όλοι, θα υπάρχουν προβλήματα άρα υπάρχει αμεσότητα. Νομίζω ότι πρέπει άμεσα ο κ. Μουρτζούνης να τρέξει να κάνουν τις προτάσεις όλοι σε ένα τοπογραφικό, να το ελέγξει η υπηρεσία τη νομιμότητα γιατί ακούμε διάφορα, να ελέγξει η υπηρεσία τη νομιμότητα και να υπάρχει εκπρόσωπος απ’ όλους, από μας θα είμαι εγώ είμαι ο μόνος διαθέσιμος αυτή τη στιγμή την Παρασκευή ώστε να δούμε σε πρώτη φάση τι μπορεί να γίνει και να πάρουμε μια απόφαση και μετά έρχεται και στο Δημοτικό Συμβούλιο αν χρειάζεται να ‘ρθει αλλά πρέπει άμεσα πριν ξεκινήσει το πρόβλημα την Τρίτη την Τετάρτη. Έτσι.

**Κλείνοντας ο κ. Δήμαρχος** είπε ότι δεν θέλει αλλαγή της κανονιστικής επί της άδειας του μαγαζιού αλλά θέλω να σας επιστήσω την προσοχή σε κάποια πράγματα. Καταρχήν να δούμε πόσο νομιμότητα το διακατέχει σε πρώτη φάση και σε δεύτερη φάση θέλω να σας πω ότι ο καταστηματάρχης που του δώσαμε πλασματικό χώρο μπορεί να αναπτύξει πραγματικά τα τραπεζάκια και να μην μπορούμε να επιβάλλουμε την τάξη. Καταλάβατε τι λέω; Και με ένα χαρτί που θα έχει την απόφασή μας να καταχραστεί αυτή την ευαισθησία. Το βάζω γιατί είδαμε και είδαμε, έχουμε να δούμε, αλλά καταλαβαίνετε τι θα γίνει αν θα εμφανιστεί ο επαγγελματίας που θα έχει αναπτύξει τα τραπέζια και θα λέει Δήμαρχε, τι φωνάζεις ορίστε το χαρτί σου εγώ μπορώ να αναπτύξω τα τραπεζάκια. Θέλω να καταλάβετε τα δεδομένα είναι συγκεκριμένα, μιλάμε για πραγματικό χώρο 30 τετραγωνικά γιατί είναι 3.20 επί 10 μέτρα πρόσοψη, εντάξει; Ας είναι 32 τετραγωνικά για να μην κάνω λάθος τα μαθηματικά. Συν ένα μέτρο δίνουμε στον πεζόδρομο, κάνω μια άσκηση τώρα έτσι ένα σενάριο. Συν ένα μέτρο στον πεζόδρομο άρα μιλάμε για 4.20 επί 10 μέτρα πρόσοψη ήτοι 42. Στα 42 ο νόμος προβλέπει ότι με τις αποστάσεις που θέτει είναι συγκεκριμένα τα τραπέζια άρα δεν μπορούμε να ‘ρθουμε εμείς να του πούμε θα βάλεις περισσότερα. Δηλαδή εμείς τώρα έχουμε συγκεκριμένα δεδομένα που λέγεται τετραγωνικά επιφάνεια δηλαδή κοινόχρηστου συν την αύξηση που θα τους δώσουμε και ο νόμος επιβάλλει συγκεκριμένα μέτρα τι διαστάσεις θα έχουν αυτοί.Εγώ λοιπόν σας λέω ότι αυτό που προτείναμε στην Εστίαση και ξέρω και ποιος φορέας το πρότεινε και όλα καλά το βγάλαμε το βάρος από πάνω, είναι κάτι που θα τους γυρίσει μπούμερανγκ και θα το φάνε το πρόστιμο. Το αν θέλουν να αλλάξουν άδειες επί πραγματικών δεδομένων είναι άλλο πράγμα. Εάν λοιπόν κάποιος επιχειρηματίας έχει αδικηθεί γιατί η άδειά του είχε λιγότερα τραπέζια εδώ είναι να φτιάξουμε την άδειά του κανονικά. Το να δώσουμε πλασματικά για να γλιτώσει ένα πρόστιμο σας λέω θα μας γυρίσει μπούμερανγκ. Εάν αδικήθηκε στο παρελθόν από αυτή τη δημοτική αρχή να μην λέω της προηγούμενης και του έδωσε λιγότερα τραπέζια εδώ είμαστε να το αναπροσαρμόσουμε. Πάντως τα δεδομένα τα σημερινά είναι πολύ συγκεκριμένα. Τι λέει; Επιφάνεια χώρου με τις αποστάσεις που λέει ο νόμος. Δεν υπάρχουν πλασματικά τραπέζια. Θέλω να με καταλάβετε, αυτό είναι μία άποψη που την ακούσαμε πολλάκις αλλά σας λέω ότι όταν θα βγει ο έλεγχος όχι ο δικός μας, θα τους γράψει. Δεν υπάρχει καμιά περίπτωση. Αυτό ήτανε πέρυσι ένα διττό του νόμου που έλεγε με τις άδειες και με το αυτά που φέρνει τους επαγγελματίες ήταν και λίγο ευκολότερος στόχος αλλά έχει διπλή σημασία. Εσείς οι νομικοί ξέρετε ότι ένα πράγμα έχει πάντα δύο ερμηνείες για σας, έτσι; Αλλά εδώ είναι επί συγκεκριμένων όρων δηλαδή η επιφάνεια με το τι λέει το νομοθέτημα δύο μέτρα απόσταση, αυτό είναι δεν αλλάζει. Δηλαδή θέλω να είμαστε λίγο σ’ αυτό… το καταλαβαίνω πώς το λέτε μου το έχουν πει κι εμένα μου το έχουν εξηγήσει άνθρωποι αλλά νομίζω ότι είναι εκτός. Να το δούμε και στη νομιμότητά του όμως, εγώ αύριο το πρωί θα δώσω εντολή στις υπηρεσίες να το δουν και στην νομιμότητα και μπορείτε να συζητήσετε και ως νομικός μαζί τους να δείτε αν στέκει δεν έχω πρόβλημα να το κάνω αλλά σας ξαναλέω και αυτό είναι με ασφάλεια σας το λέω εάν κάποιος αισθάνεται αδικία στο πώς έχει τη διανομή των τραπεζιών του δηλαδή αν στην άδειά του λέει 20 ενώ στο χώρο του χωράγανε 23 εδώ είμαστε να το αλλάξουμε. Άρα λοιπόν, στοιχειοθετείται η πρόταση που είναι η εξής: καλούμε τους κι αυτό είναι αυτό που προτείνω για να ψηφίσουμε γιατί θα πρέπει να το ψηφίσουμε. Πάμε στη διαδικασία όπως προβλέπει, δεν προβλέπεται αλλαγή της κανονιστικής ούτε απόφαση Δημοτικού Συμβουλίου είναι απόφαση της υπηρεσίας να κατατεθούν. Εγώ θα κάνω και δελτίο τύπο αν συμφωνήσουμε αύριο πρωί-πρωί που θα λέει καλούμε τους επαγγελματίες με μία αίτησή τους μέχρι την Πέμπτη το μεσημέρι να μας δείξουν τι είναι αυτό που αιτούνται. Η Εστίαση χώρο μας ζήτησε, χώρο, δεν είπε ο καθένας οι άνθρωποι ήταν εδώ ως εκπρόσωποι, δεν είπε ο καθένας τι θέλει στο μαγαζί του είπε ζητάμε ανάπτυξη χώρου παραπάνω. Να μας φέρει λοιπόν ένα σχεδιάγραμμα, τώρα μην πάμε σε τοπογραφικά με μηχανικούς δεν θέλω αυτό το πράγμα, έχουμε το τοπογραφικό ξέρουμε τι κοινόχρηστο έχουν, πού τι θα μας λένε; Με ένα σκαρίφημα, λοιπόν που θα λένε ότι θέλω στον πεζόδρομο παράδειγμα και ένα μέτρο παραπάνω, λέει, τώρα ένας επαγγελματίας λέει ένα μέτρο παραπάνω δεν ενοχλώ τον απέναντι, έχει το χώρο, επιτρέπεται η προσπέλαση των ανθρώπων όλα καλά. Άρα λοιπόν αυτό θέλουμε και τη Μεγάλη Παρασκευή να τους δώσουμε την άδεια να αναπτυχθούν. Αυτή είναι η πρόταση. Για να βοηθήσω, η πρόταση δεν αναιρεί αυτό που είπε ο κ. Καραμάνης, και βέβαια στο επόμενο Δημοτικό Συμβούλιο θα καλέσουμε και τους επαγγελματίες να δούμε πώς πήγε η εφαρμογή αυτού του πράγματος. Δηλαδή αν αυτό που ζήτησα είναι αυτό που πήρα και αν αυτό που πήρα είναι αυτό που προστατεύει και τους πολίτες και την πεζοπορία αυτών στους διάφορους χώρους. Δεν αναιρεί αυτό που λέει ο κ. Καραμάνης, και βέβαια θα το ξανασυζητήσουμε να ‘ρθουν εδώ και οι επαγγελματίες να πουν και τη δική τους την πλευρά σε όλα αυτά που εξέθεσα εγώ, δεν έχουμε κανένα λόγο. Απλά τι λέμε; Ότι μ’ αυτή αν συμφωνήσουνε την Δευτέρα θα μπορούνε να αναπτύξουν και δυο τραπεζάκια παραπάνω για να βγάλουν τη χασούρα που κάνανε. Απλά βάζουμε ένα χρόνο επίθεσης να το πω έτσι ότι απ’ τη Δευτέρα ως την Πέμπτη και σας παρακαλώ και σας προσκαλώ και σας προκαλώ έναν από κάθε παράταξη μαζί με την επιτροπή την υπηρεσία και τον αιρετό από μέρους μας την Παρασκευή να δώσουν δυο ώρες τρεις σε δυο ώρες θα ‘χουν τελειώσει δηλαδή μια αξιολόγηση που να δώσουν το οκέι. Και βέβαια όποιος δεν προλάβει μέχρι την Παρασκευή έχει τη δυνατότητα και τη Δευτέρα και την Τρίτη και την άλλη Παρασκευή πριν του Θωμά να φέρει τη δική του πρόταση. Μπορεί δηλαδή εγώ να μη θέλω να ξεκινήσω τη Δευτέρα μες στο άγχος αυτό, να θέλω το χρόνο μου να το δω καλύτερα να το στοιχειοθετήσω και να το φέρω την άλλη Παρασκευή. Και βέβαια θα ‘ναι διαδραστική αυτή η διαδικασία.

 Το Δημοτικό Συμβούλιο ,μετά από διαλογική συζήτηση αφού άκουσε τα ανωτέρω και έλαβε υπόψη του :

* Τις διατάξεις της παραγράφου 2 του άρθρου εικοστού τετάρτου της από 14-3-2020 Πράξης Νομοθετικού Περιεχομένου (ΠΝΠ) «Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19(ΦΕΚ 64/τ.Α/14-03-2020), όπως τροποποιήθηκε με την περίπτ. α' της παρ. 1 & την περίπτ. β' της παρ. 2 του άρθρου τριακοστού εβδόμου της Πράξης Νομοθ. Περιεχομένου (ΦΕΚ 68/20.03.2020 τεύχος A’
* Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* Το άρθρο εικοστό τέταρτο της από 14-3-2020 Πράξη Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 64/14-03-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

 Την επιπλέον ανάπτυξη τραπεζοκαθισμάτων σε κοινόχρηστους χώρους από τα καταστήματα υγειονομικού ενδιαφέροντος σύμφωνα με τα οριζόμενα στο άρθρο 60 του Ν. 4795 /21***.***

|  |  |
| --- | --- |
|  **ΤΑ ΜΕΛΗ** |  ΠΙΣΤΟ ΑΠΟΣΠΑΣΜΑ |
| Καλογρηάς Αθανάσιος |  |
| Τσεσμετζής Εμμανουήλ |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Νταντούμη Ιωάννα  |   |
| Καράβα Χρυσοβαλάντου Βασιλική (Βάλια)  |  |
| Μερτζάνης Κων/νος  |  |
| Γιαννακόπουλος Βρασίδας |  |
| Σαγιάννης Μιχαήλ  |  |
| Τόλιας Δημήτριος  |  |
| Φορτώσης Αθανάσιος  |  |
| Πούλος Ευάγγελος |  |
| Αρκουμάνης Πέτρος |  |
| Μπράλιος Νικόλαος |  |
| Γερονικολού Λαμπρινή |  |
| Τσιφής Δημήτριος  |  |
| Αλεξίου Λουκάς |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος |  |